title: Kirkkonummen kirjasto

text: Kirjastojen toiminta lamaantui sodan aikana. Vuonna 1940 ei tehty lainkaan kirjaostoja, ja myös seuraavana vuonna määrärahat jäivät pieneksi. Tämä vaikutti lainauslukuihin siten, että vuonna 1942 lainoja oli 0,19 per asukas. Syitä tähän oli useita. Monet lainaajat olivat sodassa, eikä kirjastoja voitu pitää auki. Kirjastoihin käytettiin majoitustiloina eikä kirjastotoimintaa voitu harjoittaa. Sähköä säästettiin, joten lukeminen ei monissa kodissa onnistunut. Gabriel Biaudet oli toipumassa aivoverenvuodosta Framnäsin täysihoitolassa Masalassa, kun maisteri Rakelmaria Engman-Enari tuli kirjastotarkastuskäynnille marraskuussa 1943. Kirjastot saivat moitteita liian lyhyistä aukioloajoista. Kantakirjastosta ei edelleenkään voinut lainata kirjoja suoraan, vaan ainoastaan tilaamalla aluekirjastojen kautta. Tätä mahdollisuutta ei kuitenkaan paljon käytetty.


title: Kirkkonummen kirjasto

text: Syyskuussa 1944 välirauhansopimuksessa määrättiin, että Porkkalan alue oli vuokrattava Neuvostoliitolle viideksikymmeneksi vuodeksi. Se merkitsi sitä, että kaksi kolmasosaa kunnasta luovutettiin ja sen mukana menetettiin kantakirjasto ja kuusi aluekirjastoa. Kirjat kuljetettiin ensin Navalaan ja Evitskogiin. Evakuoinnin yhteydessä katosi suuri määrä kirjoja. Syksyllä 1946 aloitettiin lainaustoiminta uudelleen. Kirjaston johtokunta oli saman vuoden alussa päättänyt, että Evitskogin ja Haapajärven kirjastot voivat jatkaa toimintaansa ja että Luomaan, Sjökullaan, Volsiin ja Veikkolaan perustetaan uudet aluekirjastot. Veikkolan kirjasto toimi tästä lähtien suomenkielisenä, koska suomenkielisten asukkaiden määrä oli voimakkaasti kasvanut. Kantakirjasto muutti Oitmäen kansakouluun ja aloitti suoraan lainaamisen. Evakuointien jälkeen G. Biaudet oli jättänyt toimensa. Jälleen seuraajan löytäminen oli haastavaa. Keväällä 1946 opettajatar Ulla Leino aloitti toimessa. Hän oli suuri kirjallisuuden ystävä, ja etenkin lasten lukeminen oli hänen sydäntään lähellä, ja näin alettiin hankkia myös lastenkirjallisuutta, jota ei aikaisemmin ollut arvostettu.


title: Kirkkonummen kirjasto

text: Kirjastotarkastaja Barbro Boldt oli pari vuotta aiemmin todennut, että kokoelmat olivat vanhentuneet, tilat olivat ahtaat eivätkä kirjaluettelot olleet ajan tasalla. Osa niistä oli evakuointien yhteydessä kadonnut. Leino päivitti luettelot kesällä 1947.


title: Kirkkonummen kirjasto

text: Luoman kirjasto oli hankalassa tilanteessa, koska muista toimivista aluekirjastoista poiketen sen tilat paikallisessa kansakoulussa olivat jääneet vuokra-alueelle. Kirjasto oli evakuointien yhteydessä kuljetettu Fasan kartanoon pieneen huoneeseen. Luoman kirjasto pääsi jatkamaan toimintaansa vasta vuonna 1952.


title: Kirkkonummen kirjasto

text: Tammikuussa 1956 Porkkalan alue palautettiin Suomelle. Tästä seurasi suuri paluumuutto, ja näin ollen kirjaston palvelut eivät olleet enää ajan tasalla. Uusi kirjastolaki astui voimaan vuonna 1962, ja sen myötä kirjaston määrärahat kasvoivat. Kirjastotarkastaja oli todennut, että alueelle tarvittaisiin kirjastoauto, siis paketti- tai farmariauto, jolla voitaisiin kuljettaa kirjoja harvaan asutuille alueille, ennen kuin nähtiin, miten asutus kehittyisi ja missä kirjastoja tarvittaisiin. Kirjaston johtokunta esitti tähän kohdennettua määrärahaa vuosien 1957 ja 1958 talousarvioihin, mutta ehdotusta ei hyväksytty. Vasta vuonna 1961 kunnanvaltuusto hyväksyi sen budjettiin. Vielä ei kuitenkaan päästy aloittamaan toimintaa, koska ei löydetty sopivaa henkilökuntaa, ja sen sijaan päätettiin perustaa uusia aluekirjastoja uudelleenasutetulle alueelle. Ensimmäinen tällainen aluekirjasto avattiin Heikkilän kansakouluun tammikuussa 1959. Tämä kirjasto toimi vain pari vuotta, koska kantakirjasto muutti vuonna 1962 kirkonkylään eikä Heikkilässä enää tarvittu kirjastoa. Vuonna 1960 avattiin kaksi uutta aluekirjastoa, Friggesbyn kansakouluun ja suomenkielinen kirjasto uuteen Masalan kansakouluun. Seuraavana vuonna Karubyhyn perustettiin lainausasema. Koska kirjastolaki ei tuntenut käsitettä lainausasema, se muutettiin vuonna 1964 sivukirjastoksi. Upinniemeen avattiin 1968 uusin suomenkielinen sivukirjasto. Tämä sijaitsi varuskunta-alueella, jonka puolustusvoimat oli lunastanut omiin kasvaviin tarpeisiinsa. Väestönkasvu tällä alueella oli voimakasta. Alueen lapset saivat uuden modernin koulun, ja tämän tiloihin varattiin huone myös kirjastolle.


title: Kirkkonummen kirjasto

text: Kirkkonummen pohjoiset alueet olivat Porkkalan vuokra-aikana edustaneet koko kuntaa. Luoman, Evitskogin, Sjökullan, Veikkolan ja Volsin sivukirjastot jatkoivat edelleen toimintaansa, ja Volsin sivukirjasto aloitti vuonna 1963 lainauksen myös Volsin kunnalliskotiin. Kunta ei pystynyt rahoittamaan laitoskirjastotoimintaa, joten toiminta oli melko vaatimatonta. Oitmäessä toiminut kantakirjasto joutui muuttamaan kirkonkylään, kun toiminnat siirtyivät taas entiseen tapaan kunnan keskustaan. Heikkilän lakkautetun kirjaston kokoelma sijoitettiin Oitmäkeen sivukirjastoksi. Myös Haapajärven kirjasto lakkautettiin vuoden 1970 alussa, kun todettiin, ettei sen käyttö ollut kovin suurta ja oli järkevämpää hoitaa alueen kirjastotoiminta auton avulla. Samaan aikaan myös Lapinkylässä alkoi liikennöidä kirjastoauto.


title: Kirkkonummen kirjasto

text: Porkkalan vuokra-ajan jälkeen Kirkkonummen kantakirjasto vuokrasi kirjasto- ja kerhotilat uudesta kirkonkylän keskuskoulusta, ja samalla vaihtui kirjastonjohtaja. Leino oli anonut eroa virasta, ja vuonna 1962 hänen tilalleen valittiin opettaja Carl-Gustav Myhrberg. Hän oli entinen Haapajärven kirjaston johtaja. Kantakirjastoon alettiin hankkia myös suomenkielistä kirjallisuutta, koska suomenkielisten osuus väestöstä kasvoi koko ajan. Koulun tilat olivat pienet, ja uutta pääkirjastorakennusta alettiin suunnitella. Keskuskoulun viereen valmistui vuonna 1965 punatiilinen rakennus, ja kirjasto pääsi muuttamaan uuteen valoisaan ja tilavaan taloon. Syksyllä 1966 C.-G. Myhrberg muutti pois kunnasta, ja hänen tilalleen tuli hänen seuraajakseen Haapajärven kirjastosta kansakoulunopettaja Thorbjörn Söder. Samana vuonna aloitettiin pääkirjastossa satutunnit. Seuraavana vuonna kirjastotarkastaja Boldtin aloitteesta päätettiin perustaa kokoaikainen kunnankirjastonjohtajan virka. Virkaan valittiin keväällä 1968 Zulamith Suontakanen. Hänen aikanaan lainausjärjestelmä muuttui tarkoituksenmukaisemmaksi niin, että yksikorttilainauksesta siirryttiin Detroit-lainausjärjestelmään. Lainausluvut kasvoivat, kortistot saatiin ajan tasalle ja aukioloajat pitenivät. Kirjastossa pidettiin tietokilpailuja ja kirjailijailtoja.


title: Kirkkonummen kirjasto

text: kysymys kirjastoautosta nousi 1960-luvulla säännöllisesti esille. Kirjastojen tilanne eteläisellä Kirkkonummella oli vuokra-ajan päättymisen jälkeen huono. Eestinkylässä, Strömsbyssä ja Porkkalassa oli ennen evakuointeja kirjastot, mutta nyt lainausmahdollisuutta ei enää ollut. Helmikuussa 1969 kirjastoautotoiminta viimein aloitettiin. Kirjastoauto korvasi pienet sivukirjastot Friggesbyssä ja Karubyssä. Vuoden 1970 alussa aloitettiin autolainaus myös pohjois-Kirkkonummella, Haapajärvellä ja Lapinkylässä. Autosta lainaaminen oli suosittua, vaikkakin autossa oli tilaa vain noin neljällesadalle kirjalle ja sisälle mahtui kerrallaan vain neljä ihmistä. Suosio oli lopulta niin suurta, että tarve suuremmalle kirjastobussille oli ilmeinen. Suurin osa sivukirjastoista toimi heikosti. Kokoelmat olivat pienet ja tilat ankeat. Sivukirjastoissa saattoi olla tuhatkunta kirjaa, kun kirjastobussi pystyi tarjoamaan noin 3000-3500 kirjan kokoelman. Autossa olevaa kokoelmaa oli mahdollisuus myös vaihtaa ja pitää helpommin ajan tasalla. Kun suurempi kirjastoauto otettiin käyttöön 1971, päätettiin säästää vain kolme vilkkainta sivukirjastoa, Upinniemi, Vols ja Oitmäki.


title: Kirkkonummen kirjasto

text: 1970-luvun kirjasto toimi keskuskoulun kyljessä. Sivukirjastot toimivat edelleen Upinniemessä, Oitmäessä ja Volsissa. Lainausluvut olivat vuosikymmenen alussa 100 000:n luokkaa, ja kun lähestyttiin 1980-lukua, luku oli jo 200 000. Tilat olivat kuitenkin ahtaat, eivätkä kirjamäärät kasvaneet toivotusti. Tavoite 1980-luvun alussa oli neljä kirjaa asukasta kohti. Valtuustoaloite tuki kirjastolautakunnan suunnitelmia uudesta pääkirjastosta ja Veikkolan ja Masalan sivukirjastoista.


title: Kirkkonummen kirjasto

text: Jo parin vuoden päästä uusi kirjastotalo oli pystyssä. Se rakennettiin aivan kirkon viereen, keskeiselle paikalle. Uusi kirjasto avattiin lokakuussa 1982 ja siitä muodostui pikkuhiljaa kunnan kulttuurinen keskus. Myös uusi kirjastoauto aloitti kiertämisen kunnassa joulukuussa 1982. Tämän jälkeen kirjastoauto päivittyi uuteen bussiin vuonna 1996, joka oli käytössä aina vuoteen 2012. 11. tammikuuta 2012 käyttöön otettiin kuorma-auto, joka on ensimmäinen Suomessa kuorma-auton alustalle rakennettu kirjastoauto. Kirjastoauton nimeksi tuli "Ella".


title: Kirkkonummen kirjasto

text: Veikkolan vanhasta koulusta muokattiin kirjasto, joka valmistui 1990 ja Masala sai oman kirjaston Temanan monitoimitaloon vuonna 1999. Oitmäen ja Upinniemen lainauspisteet suljettiin 1993. Toiminta Volsissa oli päättynyt jo aiemmin.


title: Kirkkonummen kirjasto

text: Syksyllä 2012 ehdotettiin, että Kirkkonummen kirjasto laajentuisi monitoimitaloksi, joka tarkoittaisi kirjaston laajenemisen lisäksi myös tiloja musiikkiopiston musiikkileikkikoululle, kansalaisopiston päiväkursseille, Porkkalan lukiolle, maahanmuuttajille, Luckanille, yhdistysten kokouksille ja mahdollisesti myös 150 hengen akustisesti korkeatasoiselle konsertti- ja kokoussalille. Kirjastossa olisi myös keskustan nuorisotila, joka korvaisi Finnsbackan nuorisotilan. Opetus- ja kulttuuriministeriö myönsi hankkeelle avustuksen joulukuussa 2012. Keväällä 2016 kunnanhallitus hyväksyi luonnospiirrustukset, ja laajennusosan rakentaminen sekä vanhan kirjaston julkisivun remontin on tarkoitus alkaa vuoden 2016 loppupuolella. Kuntalaisissa uusi julkisivu herätti ristiriitaisen vastaanoton.


title: Vekseli (täsmennyssivu)

text: Vekseli tarkoittaa seuraavia asioita:


title: Johnny Mantz

text: Johnny Mantz (18. syyskuuta 1918 Hebron, Indiana – 25. lokakuuta 1972 Ojai, Kalifornia) oli yhdysvaltalainen kilpa-autoilija. Hän osallistui kolmesti Indianapolis 500 -kilpailuihin, joista vuoden 1953 kilpailu kuului Formula 1:n MM-sarjaan.


title: Johnny Mantz

text: Mantz kuoli 54-vuotiaana auto-onnettomuudessa Ojaissa Kaliforniassa.


title: Graham Henry Stokes

text: Graham Henry Stokes Britannian Kuninkaallisessa laivastossa palvellut meriupseeri, jonka viimeisenä palvelusarvona oli kontra-amiraali.


title: Graham Henry Stokes

text: Graham Henry Stokes aloitti merimiehen uransa 1919 kansimiehenä taistelulaiva "HMS King George V":llä. Maailmansotien välillä hän palveli sukellusveneiden emälaiva "HMS Maidstonella" ja sukellusvene "L56":lla. Ennen toisen maailmansodan puhkeamista hän palveli edelleen risteilijä "HMS Danaella" ja hävittäjillä "HMS Keppel", "HMS Tempest", "HMS Wakeful" ja "HMS Griffin".


title: Graham Henry Stokes

text: Hänelle suotiin 25. syyskuuta 1939 hävittäjä "HMS Mackayllä" ja 1. toukokuuta 1940 "HMS Matabelen" aluksen päällikön paikka, josta hän siirtyi pois 10. kesäkuuta. Hänelle suotiin 25. lokakuuta 1940 uuden Tribal-luokan hävittäjän "HMS Sikhin" päällikkyys. Taistelussa Saksan laivaston taistelulaivaa "Bismarckia" vastaan 25.-26. toukokuuta 1941 osoitetusta kyvykkyydestä hänet palkittiin 14. lokakuuta DSC:llä ja joulukuussa johdettuaan neljän hävittäjän viirikköä Syrtin lahden taistelussa, jossa tuhottiin kaksi Italian laivaston risteilijää, hänestä tehtiin 26. toukokuuta 1942 Bathin ritarikunnan ritari (). Hän luovutti "HMS Sikhin" päällikkyyden seuraajalleen 3. helmikuuta 1942.


title: Graham Henry Stokes

text: Ylennettynä komentajaksi hän johti 1943-1944 laivaston ilmavoimien tukikohtaa RNAS Crailia eli "HMS Jackdawia", mistä tehtävästä hän siirtyi uuden lentotukialuksen "HMS Colossuksen" päälliköksi.


title: Graham Henry Stokes

text: Graham Henry Stokes jäi 8. syyskuuta 1954 eläkkeelle.


title: Kreikkalainen antologia

text: Kreikkalainen antologia ("Anthologia Graeca", joskus myös "Anthologia Palatina") on kokoelma kreikkalaista runoutta, enimmäkseen epigrammeja, klassiselta ja bysanttilaiselta ajalta.


title: Kreikkalainen antologia

text:
Vaikka Egyptistä on löydetty papyruksia, jotka sisältävät katkelmia runokokoelmista, kreikkalaisen runouden varhaisin varsinainen antologia oli Meleagros Gadaralaisen "Anthologia". Se sisälsi runoja sekä häneltä itseltään että 46 muulta runoilijalta, mukaan lukien Arkhilokhos, Alkaios, Anakreon ja Simonides. Johdannossaan Meleagros kuvaa järjestäneensä runot teoksen nimen mukaisesti ikään kuin kukkaseppeleeksi. Sanasta ”antologia” on sittemmin tullut synonyymi kirjoituskokoelmille.
Meleagroksen antologia oli niin suosittu, että siihen tehtiin myöhemmin lisäyksiä. Filippos Thessalonikalaisen ja Agathiaan versioiden esipuheet ovat säilyneet osana antologiaa. Konstantinos Kefalos toimitti standardilaitoksen teksteistä (Palatine MS) 900-luvulla. Hän lisäsi uusia kokoelmia: Straton Sardislaisen 100-luvulla kokoamia homoeroottisia säkeitä, kirkoista löydettyjä kristillisiä epigrammeja, kokoelman Diogenianoksen kokoamia satiirisia ja humoristisia epigrammeja, Khristodoroksen kuvauksen bysanttilaisen Zeuksippoksen gymnasionin patsaista sekä kokoelman piirtokirjoituksia kyzikoslaisesta temppelistä.


title: Kreikkalainen antologia

text: Maksimos Planudes toimitti myös laitoksen "Kreikkalaisesta antologiasta". Hän sekä lisäsi joitakin runoja että poisti sopimattomina pitämiään kohtia. Hänen antologiansa oli pitkään ainoa, joka läntisessä Euroopassa tunnettiin. Ensimmäinen painettu laitos kokoelmasta ilmestyi vuonna 1494 Johannes Laskariksen toimittamana. Vuonna 1606 Claudius Salmasius löysi heidelbergiläisestä kirjastosta laajemman kokoelman, joka perustui Kefaloksen laitokseen. Tämä julkaistiin kuitenkin vasta vuonna 1776, kun R. F. P. Brunck sisällytti sen teokseensa "Analecta veterum Poetarum Graecorum" (1772–1776).


title: Kreikkalainen antologia

text: Ensimmäinen kriittinen laitos oli Friedrich Jacobsin tekemä (13 osaa, 1794–1803; uudistettu 1813–17). J. F. Dübnerin Didotin "Bibliothecassa" julkaistu laitos (1864–1872) sisälsi Antologia Palatinan, siihen kuulumattomat Planudeen antologian epigrammit, muista lähteistä kerättyjä osia sisältävän liitteen, latinankielisen suorasanaisen käännöksen sekä Hugo Grotiuksen runomittaisen latinankielisen käännöksen.


title: Kreikkalainen antologia

text: Palatine MS., nykyisen tekstin arkkityyppi, on useiden eri aikoina eläneiden henkilöiden toimittama. Kokoelma on järjestetty seuraavasti (viitenä kirjana):"Kreikkalaisen antologian" epigrammit ovat peräisin pitkältä ajanjaksolta, ja ajan kuluessa niiden tyylissä on tapahtunut muutoksia. Tyylissä voidaan hahmottaa neljä kautta:


title: Ernie McCoy

text: Ernie McCoy (19. helmikuuta 1921 Reading, Pennsylvania – 4. helmikuuta 2001) oli yhdysvaltalainen kilpa-autoilija. Hän osallistui Formula 1:n MM-sarjaan kuuluneeseen Indianapolis 500 -kilpailuun kahdesti vuosina 1953 ja 1954, mutta jäi pisteittä molemmissa kilpailuissa.


title: Vekseli (rautatievaihde)

text: Vekseli oli suomalaisilla rautateillä käytössä ollut ohitse kulkevalta radalta sivuraiteelle erkaneva pienimuotoinen rautatieliikennepaikka, joka oli yleensä perustettu paikallisen tavaran kuormausta ja purkua varten. 1800- ja 1900-lukujen vaihteessa käytössä ollut ruotsalaisperäisestä sanasta väännetty vekseli vastaa osittain pientä nykypäivän kuormaus- tai teollisuusraidetta.


title: Vekseli (rautatievaihde)

text: Vekseli-nimitystä käytettiin samalla ajanjaksolla myös radalta sivuraiteelle erkanevasta ns. "vaihtopaikasta" tai "kiskojen vaihdosta", sekä sitä ohjaavasta laitteesta, jota nykykielessä kutsutaan vaihteeksi (kts. ""Sanan muu käyttö rautatiesanastossa"").


title: Vekseli (rautatievaihde)

text: Kuormaukseen käytettyjä vekseleitä perustettiin helpottamaan paikallisen maanviljelijoiden, kauppojen, sekä teollisuuden kuljetustarpeita sellaisissa paikoissa, joissa ratapihojen ja varsinaisten asemien rakentaminen katsottiin kannattamattomaksi. Pienimmillään tämän kaltainen vekseli käsitti ohitsekulkevalta rataosalta erkanevan vaihteen lisäksi lyhyen sivuraiteen, jonne tuodut junanvaunut lastattiin maasta käsin tai vyöryttämällä ns. "kaljuja" eli tukipuita pitkin. Vekselissä saattoi olla myös ajosilta tai kuormauslaituri. Vekselille erottuva vaihde oli lähes poikkeuksetta ns. yksinkertainen vaihde, johon pääsi ainoastaan kuljettaessa vastavaihteeseen.


title: Vekseli (rautatievaihde)

text: Valtion leveäraiteisten ratojen lisäksi vekselityylisiä kuormausraiteita käytettiin myös Suomen lukuisilla kapearaiteisilla radoilla, joskin niistä käytettiin ennemminkin nimeä "pisto" tai useissa tapauksissa sivuraiteen tarkoitusta noudattavaa nimeä, esimerkiksi "halkopino" tai "halkoraide". Suurin osa kapearaiteisilla radoilla pistoiksi nimitetyistä sivuraiteista oli kuitenkin esim. turve- ja metsäradoilla käytössä olleita pitkiä tukkienkuljetusratoja, eivätkä varsinaisia kuormausraiteita.


title: Vekseli (rautatievaihde)

text: Albergin vekseli oli vuonna 1886 Haapamäki–Seinäjoki-radalle perustettu rautatievaihde, joka sijaitsi Ähtärin nykyisen keskustaajaman kohdalla. Liikennemäärän kasvaessa se muutettiin varsinaiseksi rautatieasemaksi vuonna 1896, jonka nimeksi tuli tuolloin Ostola.


title: Vekseli (rautatievaihde)

text: Kuoraksen vekseli oli lastauspaikka vuonna 1882 valmistuneen alkuperäisen Tampere-Seinäjoki-radan varrella, joka kulki silloin reittiä Tampere–Haapamäki–Seinäjoki.


title: Vekseli (rautatievaihde)

text: Vekselin toiminnassa oli kuitenkin omat käytännön ongelmansa. Esimerkiksi vuonna 1890 sinne piti käydä tilaamassa vaunut 8 km:n päästä Sydänmaalta, jossa oli siihen aikaan lähin asema. Rahtikirjojen teettämistä varten oli sama matka tehtävä uudelleen. Näin ollen yksittäisen kuljetuksen asiainhoitoa varten tuli matkaa yli 30 km, joka siihen aikaan toimitettiin yleensä hevoskyydillä.


title: Vekseli (rautatievaihde)

text: Ajan myötä Kuoraksen vekselistä tulikin pysähdyspaikka ja sen nimi muutettiin Kouraksi (). Liikenne kasvoi ja pysyi vilkkaana vuoteen 1971 asti, jolloin Tampere–Parkano–Seinäjoki-oikorata valmistui.Vekseli-nimitys juontuu ruotsin sanasta "växel" (aik. "vexel"), jolla tarkoitettiin rautatievaihdetta. Vekseli-sana oli käytössä 1800-luvun lopussa ja 1900-luvun alussa ja se esiintyy useissa sen ajan suomalaisissa dokumenteissa, kuten rautatietilastoissa ja rahtikirjoissa.


title: Vekseli (rautatievaihde)

text: Vekseli-nimitys oli yleisimmin käytössä valtion leveäraiteisilta radoilta haarautuvilla kuormausraiteilla, mutta sen lisäksi ainakin Suomen suurimpien kapearaiteisten rautateiden pisto- ja kuormausraiteista käytettiin vekseli-nimitystä .


title: Vekseli (rautatievaihde)

text: Vekseliä on kutsuttu myös nimillä "rautatievaihde", sekä virallisissakin yhteyksissä arkisesti vain "lastauspaikka".


title: Vekseli (rautatievaihde)

text: Linjavaihteissa sekä ratapihoilla käytettyjä vekseleitä operoimaan ja vartioimaan muodostui aivan oma ammattikuntansa. Valtionrautatiet luettelee henkilökuntaansa kuuluneen joulukuun 31. päivänä vuonna 1897 mm. seuraavat: "Vekselimiehien esimiehiä: 14, Vekselimiehiä: 295", sekä "Vekseli- ja pumppumiehiä: 28".


title: Vekseli (rautatievaihde)

text: Kuormausraiteen lisäksi vekseli-sanalla tarkoitettiin myös radalta erkanevaa vaihdetta ns. "vaihtopaikkaa" . Tällaisissa tapauksissa esim. joissain ruotsi-suomi-sanakirjoissa vekselistä käytettiin myös käännöstä "kiskonvaihto".


title: Vekseli (rautatievaihde)

text: Helsingin raitioteillä olleita vaihteita kutsuivat vekseli-nimellä esim. 1930-luvun kadettioppilaat . Oppilaskunnan keskuudessa oli jopa säädetty erityinen "vekseliohjesääntö", jonka kohta 1.B.4. kuvaa sitä sanoilla: "rautavekseli, raitioteillä käytettävä, käsin väännettävä". Ohjesäännön tärkein sovellutus oli ns. "nilkkaheitto", jota käytettiin nykyisen Munkkiniemen Puistotien alkupäässä sijainneen ison päätesilmukan vaihteessa. Vekseli oli varustettu käsivivulla jota oli käännettävä mennen tullen.


title: Vekseli (rautatievaihde)

text: Vekseli-sana kulki siirtolaisten mukana myös ulkomaille asti. Konni Zilliacuksen kirjoittaman Suomesta tulleista Amerikan siirtolaisista kertovan kirjan yli sata vuotta vanhassa suomennoksessa on käytetty vekseli sanaa normaalista linjavaihteesta paikassa, jossa paikallisen Chicago Burlington & Quincy Railroad -yhtiön rata yhtyi kolmeen muuhun rataan ennen saapumistaan Chicagon rautatieasemalle. Veturinkuljettajana toimineen Iisakki Peltosen tarinan rautatien työlakon ajoilta on suomentanut Juhani Aho..


title: Vekseli (rautatievaihde)

text: Maantiekuljetusten lisääntyessä yksinomaan kuormaukseen käytettyjen vekseleiden käyttö väheni pienemmillä paikoilla, joista monet ajan mittaan lakkautettiin kannattamattomina. Vekselit joissa rahtimäärät kasvoivat muunnettiin varsinaiseksi pysähdyspaikaksi, joista osa vielä liikenteen kasvaessa oikeaksi asemaksikin. Toiset vekseleistä säilyi alkuperäisessä kuormauskäytössä pitkäänkin, mutta nimi muuntui nykyaikaisemmaksi kuten kuormauslaituriksi.


title: Vekseli (rautatievaihde)

text: Vekseli-nimitystä käytetyistä toisille rataosille johtaneista vaihteista luonnollisesti monet ovat edelleen käytössä, joskin nykyään niitä kutsutaan mm. nimillä vaihde tai linjavaihde. Niistä tunnetuimpia ja käytetyimpiä on Riihimäen rautatieasemalla sijaitseva 1862 valmistuneen Suomen pääradan ja 1870 valmistuneen Pietarin radan linjavaihteisto.


title: Johnny McDowell

text: Johnny McDowell (29. tammikuuta 1915 Delavan, Illinois – 8. kesäkuuta 1952 West Allis, Wisconsin) oli yhdysvaltalainen kilpa-autoilija, joka osallistui Formula 1:n MM-sarjaan kuuluneeseen Indianapolis 500 -kilpailuun vuosina 1950, 1951 ja 1952.


title: Johnny McDowell

text: McDowell kuoli 37-vuotiaana vuonna 1952 kilpailuonnettomuudessa Milwaukee Milen radalla.


title: Jim McWithey

text: Jim McWithey (4. heinäkuuta 1927 Grammer, Indiana – 1. helmikuuta 2009 Gainesville, Georgia) oli yhdysvaltalainen kilpa-autoilija, joka osallistui Formula 1:n MM-sarjaan kuuluneeseen Indianapolis 500 -kilpailuun vuosina 1959 ja 1960, sijoittumatta kuitenkaan kertaakaan pisteille.


title: Eheytyminen

text: Eheytyminen tarkoittaa Suomen historiassa ajanjaksoa sisällissodan ja talvisodan välissä, minkä aikana suomalaisten kahtiajako punaisiin ja valkoisiin alkoi häilyä ja kansakunta eheytyi yhtenäiseksi puolustamaan maata Neuvostoliiton hyökkäystä vastaan.


title: Eheytyminen

text: Sisällissodan jälkeen eheytymispolitiikkaa ajoi etenkin K. J. Ståhlberg, joka kannattajineen katsoi, että sisällissodan taustalla olivat yhteiskunnalliset epäkohdat, jotka oli korjattava. Eheyttämisen tarkoituksena oli turvata demokratian säilyminen Suomessa, missä muun muassa Baltian maissa epäonnistuttiin.


title: Eheytyminen

text: Eheytymistä edesautettiin usein lakisäädöksin. Maanviljelijöiden asemaa paransivat torpparilaki kesällä 1918 ja maanhankintalaki Lex Kallio 1922. Kahdeksan tunnin työpäivästä oli päätetty jo ennen sisällissotaa, ja sen rinnalle määrättiin useita sosiaalilakeja, kuten köyhäinhoitolaki, terveydenhuoltolaki ja vanhuus- ja työkyvyttömyyslaki. Tasa-arvoa paransivat yleinen oppivelvollisuus 1921 ja yleinen asevelvollisuus 1922. Kieltolain 1919–1932 katsottiin parantavan työväen sosiaalista hyvinvointia. Merkittävä muutos oli vuoden 1932 kansaneläkelaki, joka takasi koko kansalle sosiaalisen turvan.


title: Eheytyminen

text: Varallisuuden kasvu lisäsi tasa-arvoa, samalla kun verotus muutettiin progressiiviseksi ja alettiin periä omaisuusveroa. Valtio sai siten lisää varoja ylläpitää sosiaalipalveluita. Talous ja elintaso jatkoivat kasvua 1929 suureen lamaan saakka, jonka vaikutukset jäivät Suomessa lopulta vähäisiksi, ja kokonaistuotanto saavutti lamaa edeltäneen tason jo 1934 ja elintaso jatkoi kasvuaan talvisodan syttymiseen saakka.


title: Eusapia Palladino

text: Eusapia Palladino (21. tammikuuta 1854 Minervino Murge – 16. toukokuuta 1918 Milano) oli italialainen nainen, jonka väitetään esiintymisissään tehneen useita yliluonnollisia asioita, kuten kanavointia, henkien aineellistamista ja levitointia. Menestyessään hän herätti myös skeptikkojen huomion. Hänen väitettyjä kykyjään tutkittiinkin useaan otteeseen vaihtelevin tuloksin.


title: Eusapia Palladino

text: Palladino syntyi Barin lähellä ja jäi 12-vuotiaana orvoksi. Hän lähti Napoliin, jossa paikallinen perhe työllisti hänet. Palladinon ympärille keskittyneiden outojen ilmiöiden on sanottu häirinneen perhettä. Ilmiöt jatkuivat, ja Palladino aloitti pian työnsä alueen pienissä spiritualistisissa piireissä. Hänet ”löysi” sitten tohtori Ercole Chiaia, joka kuvasi kirjeessään psykiatri ja kriminologi Cesare Lombrosolle muun muassa tytön levitointia. Lombroso ei aluksi vastannut kirjeeseen, mutta myöhemmin hän kiinnostui aiheesta ja päätti tutkia Palladinon väitettyjä kykyjä. Hän ei löytänyt ilmiöille selitystä. Myöhemmin eri tutkijat kuitenkin päätyivät Palladinon kykyjen suhteen vaihteleviin tuloksiin, ja Palladinon todettiin myös syyllistyneen huijauksiin.


title: Eusapia Palladino

text:
Palladinon kykyjen muiden tutkijoiden joukkoon kuului Charles Richet. Myös Bolesław Prus sekä Marie ja Pierre Curie osallistuivat hänen istuntoihinsa. Marie Curie pidätteli Palladinoa, kun Pierre Curie tarkkaili huoneessa esiintyneitä ilmiöitä. Pierre Curie vakuuttui ilmiöiden aitoudesta ja puolusti näkemystään kirjeissään ystävälleen Georges Gouylle. Pierre Curie kuvasi sellaisia ilmiöitä kuin pöydän leijumista ilmassa, esineiden liikkumista, käsien kosketuksia ja valonväläyksiä. Hänen mukaansa Palladinolla ei ollut paikalla ketään mahdollista avustajaa. Huoneen valaistus oli riittävä, jotta kaiken siellä tapahtuneen saattoi nähdä.
Palladinon ikääntyessä hänen kykynsä heikkenivät. Skeptikkojen mukaan tämä johtui siitä, että tarkkailijat olivat tulleet tietoisemmiksi mahdollisista huijausmenetelmistä, minkä seurauksena istuntojen valvonta oli tiukentunut.


title: Volksbühne

text: Volksbühne am Rosa-Luxemburg-Platz, lyhyemmin Volksbühne, on teatteri Saksan pääkaupungissa Berliinissä. Se sijaitsee Berliinin keskustassa Mitten kaupunginosassa Rosa-Luxemburg-Platzilla.


title: Volksbühne

text: Volksbühnen juuret juontuvat "Freie Volksbühne" -liikkeeseen, joka työsti vision kansanteatterista () vuonna 1892. Nykyinen teatterirakennus rakennettiin vuosina 1913–1914 ja sen suunnitteli unkarinjuutalainen arkkitehti Oskar Kaufmann. Rakennus kärsi muun Berliinin tavoin mittavia vaurioita toisen maailmansodan ilmapommituksissa ja se jälleenrakennettiin vuosina 1950–1954 arkkitehti Hans Richterin johdolla.


title: Savutapakulo

text:
Savutapakulo ("Scytalopus parkeri") on pienikokoinen eteläamerikkalainen varpuslintu, jota aikaisemmin pidettiin peukaloistapakulon ("Scytalopus latebricola") alalajina.
__notoc__
Savutapakulot elävät Ecuadorin eteläosassa ja Perun pohjoisosassa noin 4 300 neliökilometrin alalla ja lajin populaation on arvioitu olevan ainakin 10 000 aikuista yksilöä. Laji asuu vuoristossa 2 250–3 350 m korkeudella.


title: Savutapakulo

text: Lajin elinaluetta on vuoristometsien alikasvos.


title: Savutapakulo

text: Savutapakulosta on yksi pesälöytö Ecuadorista. Pallomainen pesä oli maanpinnan tasalla ja sammalista ja juurikuiduista rakennettu, noin 15 cm ulkohalkaisijaltaan ja 7–8 cm sisähalkaisijaltaan. Pesäkuppi oli 4,5 cm syvä ja vuorattu vaaleilla kuiduilla ja juurilla. Pesässä oli löytöhetkellä, 7. lokakuuta 2004, kaksi puolikasvuista poikasta.


title: Savutapakulo

text: Poikasia ruokitaan hyönteisravinnolla.


title: Maattivuono (kylä)

text: Maattivuono oli kylä Kalastajasaarennon eteläosan, Keskisaarennon eteläosassa Maattivuonon pohjoisrannalla Petsamon kunnan koillisosassa, jonka Suomi vuonna 1940 luovutti Neuvostoliitolle. Nykyisin kylä on asumaton ja se sijaitsee Petsamon kaupunkikunnan pohjoisosassa Petsamon piirissä Murmanskin alueella Venäjällä.


title: Maattivuono (kylä)

text: Maattivuono kuului Petsamon ensimmäisestä koulupiirijaosta vuodelta 1921 lähtien Pummangin koulupiiriin. Pummanki sijaitsi Keskisaarennon pohjoisrannalla ja sinne piti kulkea saarennon keskiosien tuntureiden halki. Tämä ja oppilasasuntolan puute hankaloittivat maattivuonolaisten koulunkäyntiä.


title: Maattivuono (kylä)

text: Vuonna 1939 suunniteltiin Maattivuonoon noin hehtaarin laajuista luterilaista hautausmaata, mutta hanketta ei ehditty toteuttaa ennen talvisotaa.


title: Maattivuono (kylä)

text: Maattivuono oli yksi Petsamon vakoilujutun tapahtumapaikkoja 1930-luvun lopulla.


title: Maattivuono (kylä)

text: Suurin osa Maattivuonon asukkaista oli saamelaisia, joiden lisäksi oli jonkin verran karjalaisia ja suomalaisia. Maattivuonon saamelaiset eivät olleet Petsamon alkuperäisasukkaita ortodoksisia kolttasaamelaisia, vaan Norjasta ja Inarin kunnasta 1860- ja 1880-lukujen välisenä aikana muuttaneita luterilaisia saamelaisia. Maattivuonon saamelaiset harjoittivat elinkeinonaan kalastusta. Vuoden 1929 henkikirjoituksen mukaan kylässä oli 65 asukasta, joista 38 oli saamelaisia, 19 karjalaisia ja kahdeksan suomalaisia.


title: Maattivuono (kylä)

text: Asukasluvun kehitys:


title: Maattivuono (kylä)

text: Talvisodan syttyessä Maattivuonon evakuointi myöhästyi. Maattivuonon asukkaita yritettiin evakuoida vartiolaus Turjalla, mutta suurin osa jäi Neuvostoliiton miehityksen alaisuuteen. Kyläläiset saivat jäädä aluksi koteihinsa, mutta talvella 1940 heidät siirrettiin Kuolan niemimaalle. Moskovan rauhan solmimisen jälkeen maattivuonolaiset palautettiin yhtä seitsemänvuotiasta pikkupoikaa lukuun ottamatta Suomeen. Tosin kotiinsa Maattivuonoon he eivät päässeet, koska se oli luovutettu muun Kalastajasaarennon mukana Neuvostoliitolle rauhanehtojen mukaisesti.


title: Maattivuono (kylä)

text: Jatkosodan aikana Maattivuonoa, kuten muutakaan Kalastajasaarentoa ei vallattu takaisin.


title: Hoover (Alabama)

text: Hoover on kaupunki Alabaman osavaltiossa Yhdysvalloissa. Sen pinta-ala on 113 km² ja asukasluku 68 707 (2006). Kaupunki sijaitsee osavaltion suurimman kaupungin Birminghamin esikaupunkialueella.


title: Golf kesäolympialaisissa 1900

text: Golf kesäolympialaisissa 1900 käytiin 2. – 3. lokakuuta. Kilpailuissa järjestettiin kaksi lajia, toinen niistä oli miesten 36 reiän kilpailu ja toinen naisten 9 reiän kilpailu.


title: Golf kesäolympialaisissa 1900

text: Miehet pelasivat 36 reikää eli radan läpi kaksi kertaa. Kilpailu käytiin 2. lokakuuta.


title: Golf kesäolympialaisissa 1900

text: Naiset pelasivat yhdeksän reikää. Kilpailu käytiin 3. lokakuuta.


title: Golf kesäolympialaisissa 1900

text: Suluissa maan lähettämien urheilijoiden määrä.


title: Dothan (Alabama)

text: Dothan on kaupunki Alabaman osavaltiossa Yhdysvalloissa. Sen pinta-ala on 224,8 km² ja asukasluku 64 053 vuonna 2006. Dothanissa kasvatetaan neljännes Yhdysvaltain maapähkinöistä, ja tämän takia kaupunki on saanut lempinimen "The Peanut Capital of the World" ().


title: Decatur (Alabama)

text: Decatur on kaupunki Alabaman osavaltiossa Yhdysvalloissa. Sen pinta-ala on 155,1 km² ja asukasluku 55 778 vuonna 2006.


title: Juan Muteniac

text: Juan Muteniac (oik. Juho Mutenia, s. 1. kesäkuuta 1984 Ivalo, Inari) on suomalainen musiikkituottaja. Hänet tunnetaan muun muassa isoveljensä Ezkimon tuottajana. Muteniacin mahtipontisen, sinfonisen ja melodisen tuotannon ansiosta hän on päässyt tekemään aktiivista yhteistyötä yhdysvaltalaisten artistien, kuten Jedi Mind Tricksin, Outerspacen ja Army of the Pharaohsin kanssa.


title: Juan Muteniac

text:
Juan Muteniac julkaisi keväällä 2010 albumin nimeltä "Koko Suomi". Hän vastasi levyn tuotannosta ja laulajina vieraili eri artisteja.
"The Excellence" (feat. DJ TMB)


title: Pyhimyskehä

text: Pyhimyskehä eli nimbus, gloria, gloriola tai aureola on sädekehä, joka kuvaa jumalallisten henkilöiden pyhyyttä. Yleisin pyhimyskehän muoto on päätä ympäröivä pyöreä kiekko. Soikeaa tai mantelinmuotoista kehää nimitetään mandorlaksi.


title: Pyhimyskehä

text:
Kehän käyttö taiteessa juontuu luultavasti aiemmista aurinkouskonnoista, joissa palvottiin aurinkoon liittyviä henkilöitä.
Kehä voi myös viitata poikkeuksellisena pidetyn henkilön auraan, joka liittyi jo muinaisten egyptiläisten uskomuksiin.


title: Pyhimyskehä

text: Pyhimyskehää on käytetty paljon kristillisessä uskonnollisessa taiteessa. Pyhimyskehät tunnettiin kuitenkin jo ennen vuotta 1000 eaa. intialaisessa, persialaisessa, kreikkalaisessa ja roomalaisessa taiteessa. Pyhimyskehä kuvataan joskus koko vartaloa ympäröivänä pyöreänä tai soikeana kehänä.


title: Cesare Lombroso

text: Cesare Lombroso (s. 18. marraskuuta 1835 Verona Italia – 19. lokakuuta 1909 Torino) oli italialainen lääkäri, professori, kriminologi ja kriminaaliantropologian perustaja.


title: Cesare Lombroso

text: Lombroso toimi sotilaslääkärinä Italian sisällissodan aikana 1859 ja tutki Lombardiassa kretinismiä ja pellagraa.


title: Cesare Lombroso

text: Lombroso herätti huomiota väitteellään, että rikollisuuden taustalla ovat ihmisen biologiset ominaisuudet. Hän piti rikollisuutta periytyvänä ominaisuutena, joka on myös nähtävissä fyysisinä piirteinä kasvoissa ja muualla ruumiissa. Rikollisuuden syitä pohtiessaan hän kuitenkin kiinnitti huomiota myös sosiaalisiin, kulttuurisiin ja taloudellisiin seikkoihin. Hänen pääteoksensa on fysiognomiaa käsittelevä teos "L’uomo delinquente in rapporto all’ antropologia". Lombroso tutki myös laajasti nerouden ja mielisairauden yhteyttä.


title: Cesare Lombroso

text: Sivujuonteena Lombroson uralla oli kiinnostus grafologiaan, josta hän kirjoitti luvun teoksen "L’uomo delinquente" toiseen painokseen.


title: Luettelo 200 metrin juoksun Suomen mestareista

text: Tämä on luettelo 200 metrin juoksun Suomen mestareista. 200 metrin juoksun Suomen mestaruudesta on kilpailtu Kalevan kisoissa vuodesta 1910 lähtien. Naiset ovat kilpailleet Suomen mestaruudesta vuodesta 1951 lähtien.


text: Miehet


text: Naiset


title: Spencer Pratt

text: Spencer Pratt (s. 14. elokuuta 1983) on yhdysvaltalainen televisiopersoona. Hän on tuttu MTV:n tositelevisiosarjoista "Malibun prinssit" ja "The Hills".


title: Spencer Pratt

text:
Pratt meni naimisiin "The Hills" -sarjan näyttelijän Heidi Montagin kanssa 25. huhtikuuta 2009. Pariskunta on osallistunut ohjelmaan "I'm a Celebrity... Get Me out of Here".
1. lokakuuta 2017 Spencerille ja Heidille syntyi poika, Gunner Stone. Lapsi on pariskunnan ensimmäinen.


title: Superior Art Creations

text: Superior Art Creations (SAC) on tietokonetaidetta tekevä underground-ryhmä, joka tunnetaan erityisesti erilaisille warez-ryhmille tekemistään tuotoksista. SAC:n jäsenet ovat tehneet muun muassa ANSI- ja ASCII-taidetta, VGA-bittikarttagrafiikkaa, tracker-musiikkia ja erilaisia introja. SAC:n merkkigrafiikkaa on käytetty purkeissa ja FTP-palvelimilla ja ryhmän introja taas esimerkiksi kräkkeriryhmien "cracktroina". Lisäksi SAC:n jäsenet ovat laatineet kräkkeriryhmille niiden "julkaisuja" kuvaavia info-tiedostoja (.nfo) ja kirjoittaneet 1990-luvun puolivälissä hetken aikaa erilaisia työkaluja myös aikoinaan suosittua PCBoard-purkkiohjelmistoa varten.


title: Superior Art Creations

text: SAC oli alun perin saksalainen, mutta on myöhemmin laajentunut myös muualle. Ryhmän www-sivujen mukaan sen perustivat "Roy" (Carsten Cumbrowski), "Dream Design", "Hetero", "Kaethe", "Raiser", "Toxic" ja "Trancer" joulukuussa 1994. Ensimmäinen ryhmän tuotoksia sisältävä "artpack" julkaistiin pian sen jälkeen. Ryhmän johtohahmona toimi joitakin vuosia Cumbrowski, minkä jälkeen vetovastuun ottivat vuonna 1999 "Idiana" ja "Ferrex". Cumbrowski jätti SAC:n virallisesti vuonna 2001, mutta ylläpitää kuitenkin nykyään ryhmän sivustoa.


title: Marcus Tullius Tiro

text: Marcus Tullius Tiro (103–4 eaa.) oli roomalainen vapautettu ja stenografi, joka toimi senaattori Ciceron luotettuna sihteerinä ja kirjallisten töiden toimittajana. Tiron mukaan on nimetty pikakirjoitustyyli, "notae tironiae".


title: Marcus Tullius Tiro

text: Tiro oli alun perin yksi Ciceron talouteen kuuluneista orjista. Cicero vapautti Tiron tämän viisikymmenvuotispäivänä 53 eaa. Valtiomiehen kuoleman jälkeen Tiro julkaisi kokoelman isäntänsä puheita ja kirjeitä. Hän kirjoitti myös Ciceron elämäkerran ja latinan kielioppia sivuavan teoksen "De usu atque ratione linguae Latinae".


title: Tiheikkötapakulo

text:
Tiheikkötapakulo ("Scytalopus chocoensis") on eteläamerikkalainen varpuslintu, jota aikaisemmin pidettiin nuohoojatapakulon ("S. vicinior") alalajina.
__notoc__
Tiheikkötapakulo painaa 17–22,5 g, koiras on hieman naarasta painavampi.


title: Tiheikkötapakulo

text: Tiheikkötapakulot elävät Ecuadorissa, Kolumbiassa ja Panamassa noin 20 000 neliökilometrin suuruisella alalla. Populaation koko on vähintään 10 000 aikuista yksilöä.


title: Tiheikkötapakulo

text: Vuoriston rotkolaaksot.


title: Vuoremivuono

text: Vuoremivuono () on pienehkö ja matala lahti Vuoremijoen suulla Barentsinmeren rannikolla Venäjän ja Norjan rajalla. Lahden länsirannalla Norjassa sijaitsee Grense Jakobselvin kylä. Lahden itäpuoli sijaitsee Petsamon kaupunkikunnan pohjoisosassa Petsamon piirissä Venäjän Murmanskin alueella. Ennen vuoden 1944 alueluovutuksia tämä itäpuoli kuului Suomelle osana Petsamon kuntaa, ja lahden rannalla sijaitsi Vuoremin kylä, josta käytettiin myös nimeä "Stolbova". Lahden perukkaan laskeva Vuoremijoki on Norjan ja Venäjän rajajoki ja oli aikanaan Suomen ja Norjan raja.


title: Kellokosken yläaste

text: Entinen Kellokosken yläaste, nykyinen Kellokosken koulun yläkoulu on Tuusulassa sijaitseva yhtenäiskoulun osa, jota käy noin 200 oppilasta. Koulu aloitti toimintansa vuonna 1976, kun vuonna 1961 perustettu Kellokosken yhteiskoulu jaettiin yläasteeksi ja lukioksi. Perusasteen 7.−9. luokkien opetusta antavan koulun rehtorina toimii Jyrki Aronen.


title: Valkoposkiluura

text: Valkoposkiluura ("Grallaria ridgelyi") on erittäin uhanalainen eteläamerikkalainen varpuslintu. Laji on nimetty löytäjänsä, yhdysvaltalaisen lintutieteilijän Robert Ridgelyn mukaan.


title: Valkoposkiluura

text: Valkoposkiluura on väritykseltään musta-valko-harmaa ja painaa 150–200 g.


title: Valkoposkiluura

text: Valkoposkiluurat elävät Andien länsirinteillä noin 2,5 kilometrin korkeudella Ecuadorin eteläosassa ja Perun pohjoiskolkassa. Laji kuvailtiin tieteelle uutena vuonna 1999 ja sen kokonaispopulaatio on ehkä 250–999 yksilöä. Kanta elää maantieteellisesti suppealla alueella ja on vaarassa hävitä metsien hakkuiden ja elinympäristön tuhoutumisen seurauksena.


title: Valkoposkiluura

text: Laji elää kosteiden ikivihreiden vuoristosademetsien alikasvoksessa, aina virtaavan veden (noro, puro tai joki) tuntumassa.


title: Valkoposkiluura

text: Reviirin koko on 20–40 hehtaaria. Pesintää tapahtuu ainakin loka-marraskuussa.


title: Valkoposkiluura

text: Laji on hyönteissyöjä.


title: Charles Sands

text: Charles Edward Sands (22. joulukuuta 1865 – 9. elokuuta 1945) oli yhdysvaltalainen golfaaja, tennispelaaja, jeu de paumen pelaaja ja olympiavoittaja. Hän osallistui Pariisin olympialaisiin 1900 ja Lontoon kisoihin 1908. Sands voitti kultaa Pariisin olympialaisissa 1900 golfissa. Hän kilpaili samana vuonna myös tenniksessä, jossa hän putosi ensimmäisellä kierroksella sekä kaksin-, nelin- että sekanelinpeleissä. Sands oli vielä mukana Lontoon olympialaisissa 1908 jeu de paumessa, mutta hävisi siinäkin ensimmäisen kierroksen ottelunsa.


title: Vesa Kääpä

text: Vesa Kääpä (s. 1961 Helsinki) on suomalainen kitaristi/laulaja joka soittanut aiemmin myös bassokitaraa. Hän on soittanut useissa yhtyeissä ja lukuisien artistien taustalla, kuten Guitar Slingers, Leningrad Cowboys, Sleepy Sleepers, Geir Rönning &The Lovehandles, Veeti Kallio Duo, Trio ja Band, Tipe Johnson & Vesa Kääpä Duo, The Sensational Savusauna Orchestra joka on säestänyt esimerkiksi Niko Ahvosta, Pave Maijasta, Sami Saarta ja muita.


title: Vesa Kääpä

text: Hän on soittanut myös useiden yhtyeiden äänitteillä, kuten aiemmin mainittu Guitar Slingers, sekä Timo Turpeinen, Kimmo Helistö, Leningrad Cowboys, Remu ja joitakin yksittäisiä kappaleita useilla levytyksillä. Hän on soittanut myös joidenkin elokuvien taustalla, muun muassa Leijat Helsingin yllä (elokuva) (Peter Lindholm) ja Highway Society (Mika Kaurismäki) LA Without a Map (Mika Kaurismäki) joiden musiikista vastasi Mauri Sumen.


title: Vesa Kääpä

text:
Nykyisin hän esiintyy omassa yhtyeessään Doc Fungus & Medicine Men laulaja/kitaristina, sekä osaltaan Dan Baird vaikutteisessa The Helsinki Satellites yhtyeessä, kitaristi/laulajana.
Hän soittaa myös nykyisin harvakseltaan esiintyvässä legendaarisessa suomalaisessa rock-yhtyeessä The Ronski Gang


title: Trifonavaara

text: Trifonavaara (myös Trifonatunturi, , ) on tunturi Petsamonvuonon länsipuolella Petsamon kunnan länsiosassa Petsamon piirissä Murmanskin alueella Luoteis-Venäjällä. Tunturi sijaitsee Suomen Neuvostoliitolle luovuttaman entisen Petsamon kunnan pohjoisosassa. Tunturin eteläpuolella sijaitsi Suomen aikana Trifonan kylä. Trifonavaara on 191 metriä korkea. Tunturin länsipuolella on Trifonajärvi.


title: Sunette Viljoen

text: Sunette Stella Viljoen (s. 6. lokakuuta 1983 Rustenburg) on eteläafrikkalainen keihäänheittäjä.


title: Sunette Viljoen

text: Viljoen sai hopeaa Rio de Janeiron olympialaisissa 2016 tuloksella 64,92 sekä pronssia Daegun MM-kilpailuissa 2011 tuloksella 68,38 ja Pekingin MM-kilpailuissa 2015 tuloksella 65,79. Lontoon olympialaisissa 2012 hän sijoittui neljänneksi ja Moskovan MM-kilpailuissa 2013 kuudenneksi. Yleisurheilun arvokilpailuissa hän on karsiutunut loppukilpailusta Pariisin MM-kilpailuissa 2003, Ateenan olympialaisissa 2004, Pekingin olympialaisissa 2008 ja Berliinissä 2009.


title: Sunette Viljoen

text: Afrikan mestaruuskilpailuissa hän on voittanut kultaa vuosina 2004, 2008, 2010, 2014 ja 2016 sekä sijoittunut toiseksi vuonna 2006. Afrikan kisoissa hän on ollut kolmas 2003 ja 2007. Kansainyhteisön kisoissa hän on voittanut kultaa 2006 ja 2010 sekä sijoittunut toiseksi 2014 ja kolmanneksi 2018. Kesäuniversiadeissa hän voitti kultaa vuonna 2009 ja 2011, sijoittui viidenneksi vuonna 2007 ja 12:nneksi vuonna 2005. Maanosien cupissa hän oli toinen 2010 ja 2014.


title: Sunette Viljoen

text: Vuoden 2009 kesäuniversiadeissa Viljoen heitti karsintakilpailussa 65,43 m, jolla hän paransi omaa ennätystään yli kolme metriä ja rikkoi maannaisensa Justine Robbesonin Afrikan ennätyksen 63,49 m. Hän paransi omissa nimissään ollutta Afrikan ennätystä lähes metrin Josef Odložilin muistokisoissa Prahassa 14. kesäkuuta 2010 heittäen tasaisen sarjansa päätteeksi 66,38 m. Voittaessaan kultaa kesäuniversiadeissa 2011 hän paransi Afrikan ennätyksensä tulokseen 66,47 m. Daegun MM-kilpailuissa 2011 hän paransi Afrikan ennätystään lähes kahdella metrillä tulokseen 68,38 m.


title: Sunette Viljoen

text: Timanttiliigan kilpailussa New Yorkissa 9. kesäkuuta 2012 Viljoen kohensi jälleen maanosansa ennätystä heittämällä viidennellä kierroksella tuloksen 69,35 m. Viljoen ilmoitti julkisesti vuonna 2013 olevansa homoseksuaali ja seurustelevansa naisen kanssa. Hän joutui paljastuksensa vuoksi oman veljensä pahoinpitelemäksi ja perhe katkaisi kokonaan välinsä häneen.


title: Quietus

text: Titus Fulvius Junius Quietus (k. syksy 261) oli roomalainen usurpaattori eli vallananastaja. Hänen isänsä oli Fulvius Macrianus, joka oli yksi keisari Valerianuksen kenraaleista vuonna 260. Hänen veljensä oli Macrianus nuorempi. Quietuksen nuoruusvuosista ei ole juuri mitään tietoa. Epäluotettavan keisarien elämäkerran "Historia Augustan" mukaan Quietus toimi tribuunina Valerianuksen armeijassa, mutta asiasta ei ole varmaa tietoa, eikä se luultavasti ole totta.


title: Quietus

text: Kesällä 260 roomalaiset kärsivät Carrhaen lähistöllä persialaisia vastaan suuren tappion. Valerianus vangittiin, ja persialaiset hyökkäsivät Syyriaan ja Vähään-Aasiaan. Tilanne oli sekasortoinen, mutta Macrianus vanhemman ja Ballistan (tai Callistuksen) vastatoimet Kilikiassa pysäyttivät persialaisten hyökkäyksen. Persian kuningas Sapor I joutui perääntymään takaisin itään. Macrianus vanhempi ja Ballista ansaitsivat tästä hyvästä sotilaidensa kunnioituksen, ja sotilaat päättivätkin huutaa Macrianus vanhemman keisariksi, vaikka Valerianuksen poika ja laillinen keisari Gallienus oli yhä elossa ja hallitsi valtakunnan läntisiä provinsseja. Macrianus vanhempi kuitenkin kieltäytyi kunniasta vedoten ikäänsä ja terveyteensä ja nimitti keisareiksi sen sijaan poikansa Macrianus nuoremman ja Quietuksen. Tämä tapahtui todennäköisesti ennen 17. syyskuuta 260. Quietus otti keisarina nimen Imperator Caesar Titus Fulvius Junius Quietus Pius Felix Augustus ().


title: Quietus

text: Macrianuksilla oli käytössään Valerianukselta jääneet kultavarat, jonka ansiosta voitiin lyödä kolikoita uusien keisarien kunniaksi. Kolikoissa kunnioitettiin armeijaa ja julistettiin voiton olevan varmaa. Molemmat keisarit nimitettiin myös konsuleiksi kuluvalle vuodelle, jolloin koko valtakunnassa oli vuonna 261 itse asiassa kolme konsuliparia: Gallian keisarikunnassa, Roomassa ja Macrianusten hallitsemassa Vähän-Aasian, Syyrian ja Egyptin provinsseissa.


title: Quietus

text: Keväällä 261 Macrianus vanhempi päätti lähteä länteen valtaamaan Gallienuksen hallitsemia provinsseja. Hän otti nuoremman Macrianuksen mukaansa ja jätti Quietuksen ja Ballistan valvomaan idän provinsseja. Gallienuksen kenraalit Aureolus ja Domitianus kuitenkin löivät Macrianusten armeijan syksyllä 261 Illyricumissa. Tappion jälkeen Macrianusten omat sotilaat murhasivat komentajansa.


title: Quietus

text: Quietus menetti idässä pian kannatuksensa. Palmyralainen Septimius Odaenathus otti vallan, ja Quietus joutui perääntymään Ballistan kanssa Emesan kaupunkiin Syyriaan. Kaupunkilaiset kuitenkin surmasivat heidät jo syksyllä 261.


title: Iktyologia

text: Iktyologia eli kalatiede on tiede, joka tutkii kaloja. Tieteenala voidaan jakaa edelleen kalaryhmien mukaisiin erikoisaloihin. Iktyologia on merkittävä tiede biologian sisällä, sillä kaloilla on ollut keskeinen asema kaikkien selkärankaisten eläinten evoluutiossa.


title: Iktyologia

text:
Kalojen pääryhmien mukaan iktyologia voidaan jakaa luukalojen ("Osteichthyes"), rustokalojen ("Chondrichthyes") ja leuattomien kalojen ("Agnatha") tutkimukseen. Vaikka todennäköisesti suurin osa nykyisin elävistä kalalajeista on jo löydetty ja kuvattu, tiedeyhteisö on vielä 2000-luvullakin vahvistanut kuvauksen ja luokituksen 100–300 uudelle kalalajille vuosittain. Iktyologisessa tiedossamme arvioidaankin yhä olevan varsin suuria aukkoja.
Kansainvälisen konsortion ylläpitämän FishBase-tietokannan mukaan vuoden 2009 heinäkuuhun mennessä oli kuvattu 31 200 kalalajia. Kalalajeja tunnetaan enemmän kuin kaikkien muiden selkärankaisten eläinten (sammakkoeläimet, matelijat, nisäkkäät ja linnut) lajeja yhteensä.


title: Iktyologia

text: Yleisten biologian osa-alueiden lisäksi iktyologialla on liittymiä erityisesti meribiologian, limnologian ja kalataloustieteeseen tieteenaloihin.


title: Indonesian jalkapallomaajoukkue

text: Indonesian jalkapallomaajoukkue edustaa Indonesiaa kansainvälisissä miesten jalkapallokilpailuissa ja sitä hallinnoi Indonesian jalkapalloliitto. Vuoteen 1945, kunnes Indonesiasta tuli itsenäinen, se toimi nimellä Alankomaiden Itä-Intian jalkapallomaajoukkue. Joukkue on pelannut kerran MM-kisoissa, vuonna 1938.


title: Eurosam

text: Eurosam on eurooppalainen ilmatorjuntaohjusten valmistaja. Pääkonttori sijaitsee Pariisin eteläpuolella Fontenay aux Rosesissa. Henkilökuntaa on noin sata henkeä. Eurosam on perustettu kesäkuussa 1989 kehittämään hanketta "Famille de missiles Sol-Air Futurs" eli uuden sukupolven ilmatorjuntaohjusten perhe. Alkuaan se oli Aérospatialen, Alenian ja Thomson-CSF:n yhteisyritys. Nykyään Aérospatiale ja Alenian ohjukset ja ohjusjärjestelmät on sulautettu osaksi monikansallista MBDA:ta. Thomson-CSF on nykyään Thales Group. Eurosamin omistus jakaantuu nykyään siis suhteessa 66 % MBDA:lle ja 33 % Thales Groupille. Euroopan suurin ja maailman kolmanneksi suurin puolustusvälineyritys BAE Systems puolestaan omistaa MBDA:sta 37,5 % ja ilmailukonserni EADS myös 37,5 %.


title: Eurosam

text: Eurosamin ohjusjärjestelmissä käytetään MBDA Aster 15- ja 30- ohjuksia.


title: Eurosam

text: SAMP/T on tarkoitettu suojaamaan valtakunnallisesti merkittäviä kohteita vihollisen lentokoneilta ja ohjuksilta. Tyypillinen patteri sisältää johtoyksikön, tutkayksikön ja neljästä kuuteen kuorma-autoalustaista laukaisuyksikköä. Neljällä laukaisuyksiköllä varustettuna patterin vahvuus on 14 miestä. Järjestelmässä käytettävä ajoneuvo sopii C-130 Hercules kuljetuskoneen rahtitilaan. Järjestelmä kykenee lukittautumaan yhtäaikaisesti kymmeneen maaliin, ilmassa matkalla kohteeseen voi yhtäaikaisesti olla 16 ohjusta. Torjuntasektori on täydet 360 astetta. Maksimikantama on valmistajan mukaan lentokonetta torjuttaessa yli 100 km ja ohjusta torjuttaessa 25 km. Minimietäisyys torjuttavaan kohteeseen on kolme kilometriä. Kokeissa ohjus on käynyt 15 km:n korkeudessa, ilmoitettu lakikorkeus on 20 km. Ohjus saa järjestelmän tutkalta jatkuvasti päivittyvän tiedon kohteen sijainnista. Järjestelmässä käytettävän Aster 30 -ohjuksen pituus on 5,2 m, halkaisija 18 cm, paino 510 kg ja lentonopeus 1 400 m/s.


title: Eurosam

text: SAMP/T oli tarjolla Suomen uudeksi alueilmatorjuntaohjusjärjestelmäksi (KKITO 2012), mutta puolustusministeriö valitsi yhdysvaltalais-norjalaisen NASAMS -järjestelmän. SAMP/T:n kaksi kilpailijaa ilmatorjuntaohjusmarkkinoilla ovat yhdysvaltalainen Patriot ja venäläinen S-300PMU, joista kumpikaan ei ollut ehdolla Suomeen. Suorituskyvyltään kilpailun loppuvaiheessa mukana olleet järjestelmät ovat täysin erilaisia ja erään arvion mukaan SAMP/T:n olisi pitänyt olla tarjouskilpailun selkeä voittaja.


title: Ähtärin Urheilijat

text: Ähtärin Urheilijat eli ÄhtU on Ähtärissä toimiva urheilun yleisseura, joka on perustettu tammikuussa 1920, kun ähtäriläiset kyläurheiluseurat Ostolan Pojat, Niemisveden Yritys ja Myllymäen Työntö yhdistivät voimansa.. Seuran lajeina ovat hiihto, pesäpallo, ratsastus, suunnistus ja yleisurheilu.


title: Ähtärin Urheilijat

text: Matti Raivio edusti Ähtärin Urheilijoita sen alkuvuosina 1920–1923. Jo sitä ennen hän edusti ähtäriläistä kyläseuroja, Ostolan Poikia ja Niemisveden Yritystä. Raivio voitti Lahden MM-hiihdoissa 1926 kultaa 30 ja 50 kilometrin kilpailuissa. Hän kilpaili Chamonix'n 1924 ja St. Moritzin 1928 olympialaisissa ja voitti useita Suomen-mestaruuksia.. Anton Collin kerkesi edustamaan ähtäriläistä kyläseuraa, Myllymäen Työntöä, ja Keuruun Kisailijoita ennen kuin Ähtärin Urheilijat perustettiin, jota hän edusti 1920–1922 ennen kuin muutti Lahteen. Collin voitti ensimmäisenä ulkomaalaisena Holmenkollenin kisojen hiihtokilpailun – 50 kilometriä 1922. Hän edusti Suomea 1924 sekä Chamonix'n talviolympialaisten hiihdossa että Pariisin kesäolympialaisten maantiepyöräilyssä. Myös hän voitti useita hiihdon Suomen-mestaruuksia. Myöhempinä vuosikymmeninä ÄhtU:n hiihtäjistä on kansainvälisissä edustustehtävissä kilpaillut Kalevi Leinonen.


title: Ähtärin Urheilijat

text: Yleisurheilussa Ähtärin Urheilijoita ovat edustaneet muun muassa keskimatkojen juoksija Leevi Väliaho, kuulantyöntäjä Jari Kuoppa, kymmenottelija Petri Nykänen sekä paremmin suunnistajina tunnetut Hannu Mäkirinta ja Riitta Karjalainen. Mäkirinta sai suunnistuksessa kaksi viestin MM-mitalia. Karjalainen sai hiihtosuunnistuksen MM-kilpailujen viestissä kultaa 1990 ja hopeaa 1992.


title: Tenonvuono

text: Tenonvuono (, ) on Pohjois-Norjan Finnmarkin läänissä sijaitseva Barentsinmeren lahti. Tenojoki laskee Tenonvuonoon. Vuono sijaitsee Gamvikin, Berlevågin ja Tenon kuntien alueella.


title: Tenonvuono

text: Tenonvuono työntyy etelään Nordkinnin ja Varangin niemimaiden välissä. Se on 66 km pitkä ja sen perä on noin 50 km Suomen rajasta pohjoiseen. Vuonon suulla ovat lännessä Omgangsnesetin ja idässä Skarvenesetin niemet.


title: Tenonvuono

text: Tenonvuono on haaroittunut moniin sivuvuonoihin. Länsirannalla ovat Tyfjorden, Skardfjorden, Rafjorden, Hopsfjorden ja Langfjorden, itäpuolella puolestaan Trollfjorden. Sisäosissaan Tenonvuono jakautuu viiteen haaraan, lännestä lukien Vestertana, Tarmfjorden, Smalfjorden, Tenojoen suu ja Leirpollen. Asutuskeskuksia vuonon peräosassa ovat Vestertana, Smalfjord ja Austertana (Juovlavuotna).


title: Maasland

text: Maasland tarkoittaa seuraavia:


title: Jordanian jalkapallomaajoukkue

text: Jordanian jalkapallomaajoukkue edustaa Jordaniaa kansainvälisissä miesten jalkapallokilpailuissa ja sitä hallinnoi Jordanian jalkapalloliitto.


title: Jordanian jalkapallomaajoukkue

text: Maajoukkue ei ole kertaakaan esiintynyt MM-kisoissa.


title: Englannin Valioliigan kausi 2009–2010

text: Englannin Valioliigan kausi 2009–2010 alkoi 14. elokuuta 2009 ja päättyi 9. toukokuuta 2010. Chelsea FC voitti mestaruuden. Kyseessä oli seuran kolmas mestaruus sitten Valioliigan perustamisen 1992 ja yhteensä neljäs Englannin mestaruus.


title: Levesque

text: Lévesque on ranskalainen koirarotu. Se kuului aiemmin FCI:n listalle, mutta pudotettiin sieltä pois harvinaistuttuaan. Nykyisin se on äärimmäisen uhanalainen eikä Ranskassa ole kuin muutama yksilö. Kotimaansa ulkopuolella sitä ei tunneta.


title: Levesque

text: Lévesque on lyhytkarvainen, ensivaikutelmaltaan tyypillinen ranskalainen ajokoira. Se on suurisilmäinen, leveäkalloinen ja pitkäkorvainen. Sen kuono on leveä ja melko pitkä, korvat riippuvat ja silmät vaalean kastanjanruskeat ja suurehkot. Raajat ja runko ovat pitkät ja rintakehä leveä ja syvä. Kaulanahka on jonkin verran löysää. Häntä on pitkä ja otsapenger selvästi erottuva. Lyhyen, sileän karvapeitteen väri on mustavalkoinen, jossa on poskissa ja silmien päällä erittäin haaleankeltaiset merkit. Urosten säkäkorkeus on 65–72 cm ja narttujen 63–68 cm. Paino vaihtelee 25–35 kg välillä.


title: Levesque

text: Rotu on ystävällinen ja helposti kiintyvä. Sillä on älykäs ja lempeä ilme.


title: Levesque

text: Lévesque on englanninkettukoiran ja gascon saintongeoisn jälkeläinen. Se on saanut nimensä monsieur Levesquesta, joka jalosti sen 1870-luvulla. Sitä käytettiin alun perin villisian ja hirven metsästykseen hevosajueessa.


title: Cristy Rouge

text: Cristy Rouge (myös Cristy Ruj ja Cristina Rujitcaia) on moldovalainen laulaja.


title: Cristy Rouge

text: Hän otti osaa Moldovan euroviisukarsintoihin vuosina 2005 kappaleella "Night" ja 2006 "Somebody", muttei päässyt kummallakaan kerralla karsinnan finaaliin. Vuonna 2008 hänen kappaleensa "You Make Me Feel Crazy" pääsi karsintojen finaaliin ja ylsi siellä sijalle 10./12. pistein 8. Vuoden 2009 Euroviisukarsinta sijoitus oli paras tähän mennessä. "Women's Winner" keräsi 2 pistettä yleisöäänestyksessä, 7 pistettä TRM komitealta ja 6 pistettä tuomaristolta ja sai siis yhteensä 15 pistettä, mikä oikeutti 6. sijalle. Vuonna 2010 Cristy osallistui jälleen Moldovan euroviisukarsintoihin. Tällä kertaa rockballadilla "Don't Break My Heart". Kappale ei läpäissyt karsinnan semifinaalivaihetta.


Cristy Rouge


title: Meribiologia

text: Meribiologia on biologian osa-alue, joka tutkii valtamerten ja muiden merialueiden elämää, ekosysteemejä ja eliöstöä.


title: Meribiologia

text: Meribiologian osa-alueiksi voidaan lukea muun muassa merien eri eläin- ja kasviryhmiä tutkivat erikoisalat, kuten iktyologia eli kalatiede ja fykologia eli levätiede. Myös meriekologia on tärkeä erikoisala, joka tutkii muun muassa ilmastonmuutoksen ja hiilikierron vaikutuksia merten ekosysteemeihin.


title: Meribiologia

text: Tavallisen systemaattisen luokituksen mukaan merten eliöstö voidaan jakaa muun muassa bakteereihin, kasveihin ja leviin, sieniin ja eläimiin, sekä edelleen näiden alaryhmiin. Meribiologiassa käytetään systemaattisen luokittelun lisäksi runsaasti eliöiden elintavan mukaista jaottelua:Meren eliöyhteisö eli biokenoosi voidaan lisäksi ryhmitellä kolmeen ekologiseen tasoon:


title: Pat Condell

text: Patrick Condell (s. 23. marraskuuta 1949) on englantilainen stand-up -koomikko, kirjoittaja ja internetpersoona. Hän esitti vaihtoehtokomediaa 1980- ja 1990-luvilla Britanniassa ja voitti Time Out -lehden komediapalkinnon vuonna 1991 ja oli vakituinen panelisti BBC:n Radio 1:n "Loose Talk"-ohjelmassa. Alkuvuodesta 2007 hän alkoi jakaa uskontokriittisiä monologeja useilla internetin videosivustoilla. Niitä on useiden sivustojen kuten YouTube lisäksi julkaistu myös DVD:llä.


title: Pat Condell

text: Synnyttyään köyhyydessä Englannissa ja saatuaan roomalaiskatolisen kasvatuksen Condell oli monenlaisissa töissä, kuten kuusi vuotta metsurina Kanadassa.


title: Linckia

text:
Linckia on meritähtien suku. Siihen on kuulunut kymmeniä lajeja, mutta lajien tunnistaminen ulkonäön perusteella on vaikeaa, sillä saman lajin yksilöitä on eri värisinä, ja toisaalta kaksi hyvin samannäköistä yksilöä voi paljastua täysin eri lajeiksi. Linckioilla on yleensä viisi sakaraa ja nystermäpintainen iho. Pienimmät lajit jäävät alle 4 cm kokoisiksi, mutta suurimpien läpimitta on yli 30 cm.
Suvun joitakin jäseniä, varsinkin "Linckia laevigata", kasvatetaan myös riutta-akvaarioissa. Koska ne syövät enimmäkseen kivien pinnalla elävää bakteerikalvoa ja jossain määrin levää ja eloperäistä lietettä, "Linckia"-meritähdet eivät menesty kovin uudessa eivätkä kovin pienessä akvaariossa. Nämä meritähdet kestävät huonosti kuljetusta.


title: Linckia

text: "Linckia"-meritähdet voivat lisääntyä sekä suvuttomasti että suvullisesti. Suvuton lisääntyminen alkaa irtoavasta sakarasta, joka kasvattaa uuden keskuslevyn samalla kun vanhaan keskuslevyyn kasvaa uusi sakara. "Linckia"-käärmetähtiä on sekä koiras- että naaraspuolisia. Suvullisen lisääntymisen aluksi tähdet kohottautuvat kahden sakaran kärjen varaan ja laskevat sukusoluja veteen. Syntyneet toukat elävät planktonin joukossa, ja voivat ajautua kauas vanhemmistaan.


title: Bree Van de Kamp

text: Bree Van de Kamp (o.s. Mason, aikaisemmin Hodge) on kuvitteellinen henkilö yhdysvaltalaisesta draamasarjasta "Täydelliset naiset". Häntä esittää näyttelijä Marcia Cross.


title: Bree Van de Kamp

text: Bree on konservatiivisin sarjan naisista. Hän rakastaa siivoamista, järjestystä, etikettiä ja puutarhanhoitoa. Hän on perfektionisti, ja hänen työetiikkansa on joskus häilyvän lähellä neuroosia ja pakkomiellettä. Breelle on erittäin tärkeää antaa perheestään hyvä kuva muille, vaikka perheen sisällä kaikki ei olisikaan hyvin. Uskonnoltaan hän on presbyteeri. Bree on toipuva alkoholisti, ja vietti aikaa mielisairaalassa Rexin kuoleman jälkeen.


title: Bree Van de Kamp

text: Naimisissa Bree on ollut kahdesti: ensin Rex Van de Kampin kanssa ja tämän jälkeen Orson Hodgen kanssa. Hän asuu Wisteria Lanella, kuvitteellisessa Faiview'n kaupungissa. Bree tunnetaan kodinhoitotaidoistaan, jotka ovat Martha Stewartin tasolla. Hänet tunnetaan myös gourmet-aterioistaan ja aamiaisherkuistaan, mukaan lukien ananasmuffinit. Viidennellä kaudella Bree on perustanut oman pitopalveluyrityksen Katherine Mayfairin kanssa ja julkaisee keittokirjan nimellä Bree Van de Kamp.


title: Bree Van de Kamp

text: Breen äiti kuoli onnettomuudessa, kun Bree oli pieni ja isä, tuomari, on uusissa naimisissa Eleanor-nimisen naisen kanssa.


title: Bree Van de Kamp

text: Bree tapasi aviomiehensä Rex Van de Kampin collegessa opiskellessaan, ja suostui tämän kosintaan vaikka oli kihloissa jo toisaalla Ty Grant -nimisen miehen kanssa. Bree sai Rexin kanssa kaksi lasta Andrew'n ja Daniellen. Bree ja Rex aikoivat erota, kun selvisi, että Rex oli pettänyt Breetä. Pari kuitenkin sai sovittua, ja ero peruttiin. Hieman sovun jälkeen Rex kuoli sydänkohtaukseen.


title: Bree Van de Kamp

text: Tämän jälkeen Bree alkoi tapailla George Williams -nimistä apteekkaria. Bree ja George olivat kihloissa, mutta Bree purki kihlauksen Georgen käyttäydyttyä aggressiivisesti. Breelle selvisi myös, että George myrkytti Rexin saadakseen Breen itselleen.


title: Bree Van de Kamp

text: Myöhemmin Bree tapasi Susanin tuttavan, Orson Hodgen ja he menivät kihloihin kuuden kuukauden seurustelun jälkeen. Häitä vietettiin vain parin kuukauden kihlauksen päätteeksi ja avio-onnea riitti vaikka Orson vietti aikaa vankilassakin.


title: Bree Van de Kamp

text: Kun tytär Danielle tuli raskaaksi Bree salasi sen perheen mainetta suojellakseen. Bree alkoi esittää itse raskaana olevaa ja otti Daniellen pojan kasvattaakseen sen omanaan. Pojasta tuli Benjamin Tyson Hodge, ja Danielle lähti toiselle paikkakunnalle opiskelemaan. Myöhemmin Bree menetti Benjaminin, kun Danielle haki pojan takaisin.


title: Bree Van de Kamp

text: Breen ja Orsonin suhteeseen tuli kuitenkin ongelmia, kun Bree aloitti oman yrityksen ja keskittyi Orsonin mielestä liikaa töihin. Bree tajusi, ettei ole enää onnellinen ja aloitti avioeroprosessin. Avioeroprosessi keskeytyi, kun Orson alkoi kiristää Breetä pysymään aviossa hänen kanssaan. Bree jäi onnettomaan liittoon, mutta aloitti salasuhteen Susanin ex-miehen Karlin kanssa. Lopulta Bree onnistui vuorostaan kiristämään Orsonia ja Orson suostui eroon. Orson ja Karl ajautuivat kuitenkin tappeluun Orsonin saatua selville Breen pettäneen häntä Karlin kanssa. Samaan aikaan onnettomuuteen joutunut lentokone putosi Wisteria Lanelle aiheuttaen tuhoa. Karl kuoli onnettomuudessa, ja Orson ja useita muita ihmisiä loukkaantui. Orson joutui pyörätuoliin. Bree tunsi huonoa omaatuntoa Orsonin kohtalosta ja sanoi Orsonille haluavansa perua eron. Breen ja Orsonin välit olivat tämän jälkeen aluksi riitaisat, mutta alkoivat vähitellen parantua. Myöhemmin Orson jätti Breen saatuaan selville että Andrew ajoi humalassa autoa tappaen Carlosin äidin, ja Bree salasi sen.


title: Trusti (oikeustiede)

text: Trusti () on angloamerikkalaisessa common law -oikeusjärjestelmässä erityinen omistusjärjestely, joka rakentuu kaksoisomistukselle. Trusti perustuu englantilaisen ennakkotapausoikeuden oikeustekniselle jaottelulle "equity"-oikeuteen ja "common law" -tapaoikeuteen. Sille ei ole vastinetta mannereurooppalaisissa oikeusjärjestelmissä. Kaksoisomistuksen myötä trustissa on yhtä aikaa kaksi esinekohtaista oikeutta ilman, että kyse olisi varsinaisesta yhteisomistuksesta. Näiden oikeuksien haltijoiden oikeusasema omistuksen kohteena olevan esineen tai omaisuuden suhteen on keskenään erilainen.


title: Trusti (oikeustiede)

text: Trusti on lyhyesti "toisen henkilön eduksi hallittu varallisuuskokonaisuus". Vastaavaa instituutiota ei ole lainkaan Suomen oikeusjärjestelmässä.


title: Trusti (oikeustiede)

text:
Trustissa on kolme osapuolta:
Asettaja siirtää omaisuuden valitsemalleen edunvalvojalle, joka pitää omaisuutta hallussaan edunsaajien hyväksi. Trusti voidaan perustaa osapuolten välisellä sopimuksella, suullisella ilmoituksella, testamentilla taikka tuomioistuimen päätöksellä.


title: Trusti (oikeustiede)

text: Edunvalvojalla on omaisuuden muodollinen (legaalinen) omistusoikeus, johon kuuluvat sekä hallinta että rajoitettu luovutus- ja luottokompetenssi. Edunsaajalla on taas omaisuuden asiallinen omistusoikeus, johon kuuluvat asettajan määräämistä etuuksista nauttiminen, tietynlainen omistajansuoja sekä ns. oikeus jäljittää esine kolmannen käsiin ("tracing"), joka tarkoittaa sitä, että edunsaajan intressi seuraa trustin huolimatta sen luovutuksesta kolmannelle. Edunsaajan "equity"-oikeuteen perustuva omistusoikeus pysyy omaisuuteen kytkettynä, vaikka omaisuuden "common law" -perusteinen haltija vaihtuu.


title: Trusti (oikeustiede)

text: Esimerkkejä:Trusti-insituutio otettiin käyttöön Englannissa 1100-1200-lukujen aikana. Ensimmäisten trustien uskotaan olleen ristiretkille lähteneiden maanomistajien perustamia. Tyypillisesti yläluokkainen maanomistaja viipyi joitakin vuosia poissa kotimaastaan. Tänä aikana hänen omaisuudestaan huolehti "trustee", jolle myönnettiin oikeus toimia maanomistajan sijaisena. Oli tärkeää, että trusteella oli samat oikeudet kuin omistajallakin, sillä trusteen tuli voida kerätä veroja ja päättää siitä, kuka sai kylvää maanomistajan peltoja. Trusteen täysivaltaisuuden vuoksi joskus saattoi syntyä ongelma, kun ristiretkeläinen palasivat. Koska "Common Law"-oikeuden mukaan trustee oli laillinen omistaja, hän saattoi pitää maat itsellään yksinkertaisesti kieltäytymällä luovuttamasta niitä todelliselle omistajalle. Tämän vuoksi kehitetyn trust-järjestelyn mukaan poissaoleva maanomistaja säilyi aina edunsaajana eli asiallisena omistajana.


title: Trusti (oikeustiede)

text: Monien tutkijoiden mukaan trusti periytyi islamilaisesta lainsäädännöstä, sillä ristiretkien kohteina olleissa Lähi-idän maissa oli olemassa jo vastaava järjestely. Islamilaisen maailman waqfit olivat trustin tavoin toimivia hyväntekeväisyyttä varten perustettuja säätiöitä.


title: Trusti (oikeustiede)

text: Yksi varhaisista trusteista löytyy fransiskaanimunkkien historiasta. Koska munkit tekivät köyhyyslupauksen, he eivät voineet omistaa mitään yksityisesti. Munkeille kuitenkin annettiin henkilökohtaisia lahjoituksia, mutta varat siirrettiin munkkien sijasta edunvalvojalle, joka oli tavallisesti luostarin apotti. Koska lahjoitusten antajille oli tärkeää, että varat käytettiin nimenomaan munkkien hyväksi, niin osapuolten välille syntyi trusti, jossa edunsaajana oli lahjoituksen saanut munkki.


title: Käsnäsika

text: Käsnäsika eli jaavansika ("Sus verrucosus") on Indonesian saarilla elävä erittäin uhanalainen sikalaji. Sen suvun nimi "Sus" tarkoittaa ”sikaa” ja lajinimi tulee latinan sanasta "verruca" joka tarkoittaa ”syylää” ja -"osus"-pääte tarkoittaa ”täynnä”, joka viittaa lajin naamakänsiin.


title: Käsnäsika

text: Käsnäsian ruumiinpituus on 90–190 senttiä ja säkäkorkeus 70–90 senttiä. Painoa on 35–150 kiloa. Karjut painavat yli kaksi kertaa enemmän kuin emakot. Käsnäsikojen ruumis on litteäselkäinen ja pitkä. Laji on saanut nimensä suurista naamakänsistä, joita on naaman jokaisella puolella kolme. Yhdet känsät ovat leukaperissä, toiset silmien yläpuolella ja kolmannet silmien alapuolella. Turkki on melko pitkä. Selkäpuolen väritys vaihtelee punertavankeltaisesta mustaan ja vatsapuoli on kellertävä. Karvat ovat tummakärkiset. Käsnäsialla kulkee pitkä harja niskassa, selässä ja takapuolessa. Takapuolen kohdalle tultaessa harja muuttuu harvemmaksi. Häntä on pitkä ja sen päässä on pieni, musta tupsu. Jalat ovat hennot. Pää on suuri ja raskas, mikä antaa sille hieman kuperan profiilin. Myös korvat ovat suuret ja naama pitkä. Porsailla on syntyessään heikot juovat, mutta ne katoavat nopeasti.


title: Käsnäsika

text: Käsnäsika on endeeminen Indonesiassa. Sitä tavataan vain Jaavan ja Baweanin saarilla. Aiemmin se eli myös Maduralla, mutta sen uskotaan hävinneen sieltä metsien hävittämisen takia. Käsnäsiasta erotetaan kaksi alalajia: Jaavalla elävä "S. v. verrucosus" ja pienempi, Baweanilla elävä "S. v. blouchi".


title: Käsnäsika

text: Käsnäsiat elävät monenlaisissa elinympäristöissä vuorenrinteiden metsistä suoperäisiin alankoihin. Mieluisinta elinympäristöä ovat sekundäärimetsät, erityisesti tiikkiä kasvavat metsät, ruohotasangot ja muut uudiskasvillisuutta kasvavat alueet alueilla, joilla ihmisiä on harvassa. Niitä tavataan myös harvinaisena jäljellä olevissa alkuperäismetsissä. Käsnäsiat elävät alle 800 metrin korkeudessa. Levinneisyys on pirstaloitunut asutuksen ja maatalouden vallattua sen elinalueita. Toinen merkittävä uhka on metsästys. Viljelijät pitävät niitä vahinkoeläiminä. He asettavat sioille myrkkysyöttejä ja ampuvat näkemänsä yksilöt. Niitä metsästetään myös lihan vuoksi, tosin enemmistö alueen väestöstä on islaminuskoista eikä syö sianlihaa. Käsnäsikojen määrä on vähentynyt yli 50 prosenttia alle 20 vuoden aikana. Laji oli vielä vuonna 1982 laajalle levinnyt Jaavalla, mutta on nyt hävinnyt suurimmasta osasta saarta. Lajia esiintyy saarten suojelualueilla heikosti, mutta niitäkin nyt perustettu. Hiljattain on aloitettu ohjelma käsnäsikojen kasvattamiseksi vankeudessa Itä-Jaavalla, jossa kaikki vankeudessa elävät käsnäsiat elävät, jotta vankeudessa syntyneitä eläimiä voitaisiin palauttaa suojelualueille.


title: Käsnäsika

text: Käsnäsiat liikkuvat öisin ja hämärän aikaan. Ne eivät ole erityisen sosiaalisia, vaan koiraat elävät yleensä yksin lisääntymisaikaa lukuun ottamatta, naaras liikkuu yleensä vain sen ja porsaidensa muodostamassa perheryhmässä, joskus pieninä laumoina. Uhattuina ne nostavat selkäharjansa, joka saa ne näyttämään todellista suuremmilta. Paetessaan ne pitävät häntäänsä pystyssä ja käyrällä. Varoitushuuto on kimeä vihellys. Niiden vihollisia ovat ihmisen lisäksi leopardit, vuorisudet ja aiemmin myös tiikerit, jotka on jo hävitetty alueelta. Keskimääräinen elinikä on luonnossa kahdeksan vuotta, korkeintaan 14 vuotta.


title: Käsnäsika

text: Käsnäsika on kaikkiruokainen. Ravinnoksi kelpaavat juuret, mukulat, puuaines, kaarnat, kasvien varret, siemenet, jyvät, pähkinät ja pienet nisäkkäät. Ne käyttävät myös viljelysten antimia.


title: Käsnäsika

text: Käsnäsikojen parittelu tapahtuu syys–marraskuussa. Useimmat emakot synnyttävät sadekaudella tammi–maaliskuussa. Niiden kantoaika kestää siten keskimäärin neljä kuukautta. Ne synnyttävät lehdistä tehtyyn pesään 3–9 porsasta. Porsaat ovat syntyessään melko avuttomia ja emo hoitaa niitä arviolta 3–4 kuukautta.


title: Soinin Sisu

text: Soinin Sisu eli SoSi on Soinissa toimiva urheilun yleisseura, joka on perustettu vuonna 1927 – tosin jo 1917 Soinin nuorisoseuraan liitettiin haarajaostona urheiluseura Sisu. Seuraan kuuluvat nykyisin pesäpallo-, yleisurheilu-, pyöräily- ja naisjaostot sekä yhteinen judo- ja painijaosto. Aiemmin SoSin toimintaan ovat kuuluneet myös voimistelu, hiihto, mäkihyppy ja alppihiihto.


title: Soinin Sisu

text: Soinin Sisun Aulis Akonniemi sijoittui kuulantyönnössä kahdeksanneksi Helsingin MM-kilpailuissa 1983 ja yhdeksänneksi Los Angelesin olympialaisissa 1984. Suomen mestaruuden hän voitti 1983 ja 1984. Leena Leppäkangas sai korkeushypyn SM-pronssia 1980 ja 1985 – jälkimmäisellä kerralla hän edusti tosin Joensuun Katajaa. Merja Korpela saavutti pronssia 19-vuotiaiden EM-kilpailujen moukarinheitossa 1999 ja on sittemmin edustanut Suomea monissa aikuisten arvokilpailuissa, muun muassa Pekingin olympialaisissa 2008, sekä voittanut useita Suomen mestaruuksia. Jelena Jaakkola sai keihäänheiton SM-pronssia 2008.


title: Soinin Sisu

text: Soinin Sisun nopeuslaskijoista ovat Suomen maajoukkueeseen kuuluneet ainakin Tero Hietala, Virve Mäkelä sekä Antti ja Piia Piipponen. He ovat saavuttaneet useita MM- ja SM-mitaleita. Pesäpallossa SoSi:n miesten joukkue on pelannut parhaimmillaan pari kautta Suomensarjassa 1990-luvun alussa.


title: Tuamotunkoira

text: Tuamotunkoira ("tuamotuan dog") oli polynesialainen koirarotu. Paikalliset käyttivät siitä nimitystä "kurio".


title: Tuamotunkoira

text: Tuamotunkoira oli pitkäkarvainen alkukantainen koira. Se oli väriltään valkoinen.


title: Tuamotunkoira

text: Rotu pyydysti kalaa suoraan merestä.


title: Tuamotunkoira

text: Tuamotunkoira oli kotoisin Tuamotun saaristosta ja oli mahdollisesti sukua uudenseelanninkoiralle. 1700-luvulla se luokiteltiin omaksi rodukseen.


title: Jean Zerbo

text: Jean Zerbo (s. 27. joulukuuta 1943) on katolisen kirkon malilainen arkkipiispa. Hän syntyi Ségoussa ja sai siellä pappisvihkimyksensä 10. heinäkuuta 1971.


title: Jean Zerbo

text: 20. marraskuuta 1988 piispaksi vihitty Zerbo toimi vuosina 1988–1994 Bamakon vihkipiispana ja Accian titulaaripiispana. Vuosina 1994–1998 hän oli Moptin hiippakunnan piispana, ja vuodesta 1998 hän on toiminut Bamakon arkkipiispana, jona häntä edelsi Luc Auguste Sangaré.


title: Luc Auguste Sangaré

text: Luc Auguste Sangaré (20. kesäkuuta 1925 – 11. helmikuuta 1998) oli katolisen kirkon malilainen arkkipiispa. Hän syntyi Ségoussa ja tuli vihityksi papiksi 12. syyskuuta 1954. Hän sai vihkimyksen piispaksi 26. toukokuuta 1962 tultuaan 10. maaliskuuta nimitetyksi Bamakon arkkipiispaksi. Hän toimi Bamakon arkkipiispana, kunnes kuoli vuonna 1998 ja sai seuraajakseen Jean Zerbon.


title: Suomen ennätyskalarekisteri

text: Suomen ennätyskalarekisteri on tietokanta, johon talletetaan tietoa suurimmista Suomesta pyydetyistä kalayksilöistä. Internetissä saatavilla olevaan luetteloon kerätään tietoja kaikista Suomen luonnonvesissä elävistä kalalajeista sekä neljästä rapulajista. Useimmille lajeille on määritelty vähimmäiskoko, jota suuremmat kalat pääsevät rekisteriin, esimerkiksi hauelle tämä on 16 kg, kivisimpulle 10 cm. Harvinaisimmille ei alamittaa ole, eikä kaikista lajeista ole vielä havaintoja tietokannassa.


title: Suomen ennätyskalarekisteri

text: Tietokantaan otetaan vain vuoden 2000 jälkeen saatuja kaloja, mutta myös vanhemmat ennätyskalat on esitelty verkkopalvelussa.


title: Suomen ennätyskalarekisteri

text: Tietokantaan otettavat havainnot arvioi ja hyväksyy asiantuntijoista koostuva lautakunta. Havaintojen luotettavuus luokitellaan raportoinnin tarkkuuden perusteella luokkiin A, B ja C. A-luokan kala on pakastettu kokonaisena tai kahtena palana ja lähetetty sellaisenaan tarkastettavaksi. Varsinaiseen Suomen ennätyskalojen listaan hyväksytään vain A- ja B-luokan havainnot.


title: Suomen ennätyskalarekisteri

text:
Ennätyskalarekisteriä ylläpitävä Suomen ennätyskalalautakunta on lukuisten tahojen yhteishanke. Osallisina on harrastaja- ja ammattikalastajajärjestöjä, valtion tutkimuslaitoksia ja yliopistoja sekä sanoma- ja aikakauslehtiä.
Lautakunta ei itse vastaanota yleisöhavaintoja, vaan havainnot lähetetään kalastajajärjestöille tai lehtien kalakilpailuihin.


title: Laiton sydän

text: Laiton sydän ("Lawless Heart") on englantilainen draamakomediaelokuva vuodelta 2001. Tom Hunsingerin ja Neil Hunterin ohjaama filmi käy läpi rakastamisen ja menetyksen kysymyksiä kun pikkukaupungin homoravintoloitsija yllättäen kuolee.


title: Gustavo Munúa

text: Gustavo Adolfo Munúa Vera (s. 27. tammikuuta 1978 Montevideo, Uruguay) on uruguaylainen jalkapallomaalivahti. Hän edustaa Italian Serie A:ssa pelaavaa Fiorentinaa.


title: Gustavo Munúa

text: Munúa aloitti ammattilaisuransa kotimaansa Club Nacional de Footballista, jossa hän voitti Uruguayn pääsarjamestaruuden vuosina 1998, 2000, 2001 ja 2002. Hän on ensimmäinen maalin tehnyt maalivahti Uruguayn jalkapallohistoriassa, kun hän onnistui vapaapotkusta ottelussa Central Españolia vastaan. Pelatessaan Nacionalissa, hän onnistui maalinteossa vielä kahteen otteeseen rangaistuspotkusta.


title: Gustavo Munúa

text: Vuonna 2003 Munúa siirtyi espanjalaiseen Deportivoon kuusivuotisella sopimuksella. Deportivossa vastuuta ei kuitenkaan tullut odotetun lailla. Hän joutui José Francisco Molinan, Dudu Aouaten ja Daniel Aranzubian varjoon ja tyytymään enimmäkseen varamaalivahdin asemaan. Kaudella 2007–2008 hän kävi jopa niin kovaa kilpailua israelilaisen Aouaten kanssa, että tammikuussa 2008 harjoitusten päätteeksi kaksikon välillä syntyi tappelu, jonka seurauksena seura hyllytti molemmat määrätyksi ajaksi. Tapausta oli edeltänyt Munúan nousu pelaavaksi maalivahdiksi muutamassa edellisessä ottelussa ja Aouaten julkinen avautuminen vaihtopenkkikomennuksestaan.


title: Gustavo Munúa

text: Kesällä 2009 Munúa siirtyi yksivuotisella sopimuksella Málagaan. Hän pelasi kaikki kauden sarjaottelut, mutta ei tehnyt jatkosopimusta joukkueen kanssa. 6. elokuuta 2010 hän teki kuusivuotisen sopimuksen Levanten kanssa.


title: Gustavo Munúa

text: Uruguayn maajoukkueessa Munúa debytoi vuonna 1998. Hän kuului joukkueen kokoonpanoon vuoden 2001 Copa Américassa ja vuoden 2002 MM-kilpailuissa.


title: Niko Pirosmani

text: Niko Pirosmanašvili (tunnettu paremmin nimellä Niko Pirosmani, ; 5. toukokuuta 1862 Mirzaani – 9. huhtikuuta 1918 Tbilisi) oli georgialainen taidemaalari. Hänen taidesuuntauksensa oli naivismi.


title: Niko Pirosmani

text: Hän kuoli aliravitsemukseen huhtikuussa 1918. Pirosmanista tuli kuuluisa vasta kuolemansa jälkeen.


title: Niko Pirosmani

text: Venäjällä Pirosmani tunnetaan nykyisin myös romanttisesta kohtaamisestaan ranskalaisen näyttelijättären kanssa, joka vieraili Pirosmanin kotikaupungissa. Pirosmani rakastui syvästi naiseen, ja osoittaakseen rakkautensa osti näyttelijättären hotellin edustalla olevan aukion täyteen kukkia. Tämä tempaus ajoi hänet kuitenkin konkurssiin. Alla Pugatšova lauloi aiheesta kappaleen "Million Alyh Roz".


title: La Maddalena

text: La Maddalena on kunta Sassarin maakunnassa Sardinian alueella Italiassa. Kunnan pinta-ala on 52 neliökilometriä, ja asukkaita siellä on runsaat 11 000. La Maddalenan pormestari on Angelo Comiti.


title: La Maddalena

text: La Maddalenan kunta sijaitsee Sardinian saaren koillisrannikolla Maddalenan saaristossa Välimereen kuuluvassa Tyrrhenanmeressä. Saariston pääsaari ja kunnan hallinnollinen keskus on La Maddalenan saari. Saaristoon ja samalla kuntaan kuuluvat myös saaret Spargi, Budelli, Razzoli, Caprera, Santa Maria ja Santo Stefano. La Maddalenan ja Capreran saaret on yhdistetty toisiinsa penkereellä ja sillalla.


title: La Maddalena

text: La Maddalenan suojeluspyhimys on Santa Maria Maddalena ja häntä juhlitaan 22. heinäkuuta. Kunnan asukkaita kutsutaan italiaksi nimellä "maddalenini".


title: La Maddalena

text: La Maddalenan pääelinkeino on kalastus.


title: La Maddalena

text: Napoleon I:n joukot pommittivat ilman menestystä La Maddalenan satamaa vuonna 1793. Vuosina 1803–1805 La Maddalena toimi Horatio Nelsonin pääpaikkana. La Maddalenan satama oli merkittävä italialainen laivastoasema siihen asti, kun liittoutuneet pommittivat sen toisen maailmansodan aikana.


title: La Maddalena

text:
Vuosina 1973–2008 Yhdysvalloilla oli tukikohta kuntaan kuuluvalla Santo Stefanon saarella. La Maddalenalla oli tarkoitus järjestää 35. G8-maiden kokous vuonna 2009, mutta se siirrettiin maanjäristyksessä kärsineeseen L'Aquilan kaupunkiin Manner-Italiaan.
La Maddalenan väkiluvun kehitys vuodesta 1861 vuoteen 2007:


title: Älkää koskeko

text: Älkää koskeko () on Jacques Beckerin 1954 ohjaama ranskalainen rikosdraama. Albert Simoninin romaaniin perustuvan elokuvan päärooleissa esiintyvät Jean Gabin, Jeanne Moreau, Lino Ventura, Dora Doll, Delia Scala, René Dary sekä vuoden 1946 Miss America, Marilyn Buferd (joissakin ohjelmatiedoissa muodossa Marilyn Bufferd).


title: Älkää koskeko

text: Elokuvan tunnuskappale on Jean Wienerin säveltämä ”Le grisbi”, jonka Suomessa levytti ensimmäisenä Olavi Virta vuonna 1955 nimellä ”Kun yö saapuu Pariisiin”. Kappale on tunnettu myös Caterina Valenten laulamana saksankielisenä versiona "Wenn es Nacht wirt in Paris".


title: Brink (videopeli)

text: Brink on Splash Damagen kehittämä ja Bethesda Softworksin julkaisema ensimmäisen persoonan ammuntapeli. Peli julkaistiin toukokuussa 2011 Microsoft Windowsille, PlayStation 3:lle ja Xbox 360:lle.


title: Brink (videopeli)

text: "Brink" kertoo ihmisen luomasta paratiisista nimeltä ”The Ark”, joka on kelluva saaristo täysin eristyksissä muusta maailmasta. Pelin tapahtumahetkellä maapallon merien vedenpinnat ovat kohonneet, ja kymmenet tuhannet pakolaiset ovat joutuneet muuttamaan kyseiseen saaristoon. Saariston asukkaiden 25 vuotta kestäneet levottomuudet ovat ajaneet heidät sisällissodan partaalle. Pelissä vastakkain asettuvat kapinalliset () ja vartijat ().


title: Brink (videopeli)

text: Peli koostuu tarinamoodista, jota voi pelata yksin, enintään kahdeksan pelaajan yhteistyönä verkon yli tai verkkomoninpelinä. Pelaajat voivat luoda oman pelihahmonsa joko turvallisuusjoukkoihin tai vastarintaan, ja kerätä hahmolleen erityyppisiä palkintoja kokemuspisteillä.


title: Brink (videopeli)

text: Pelissä on myös ominaisuus, jota pelin kehittäjät kutsuvat nimellä SMART ("Smooth Movement Across Random Terrain"). Tämä ominaisuus luo pelaajalle mahdollisuuden kulkea nopeasti paikasta toiseen painamalla SMART-näppäimen pohjaan.


title: Hispaniolankoira

text: Hispaniolankoira ("santo domingo dog") on haitilais-dominikaaninen koirarotu. Se tunnetaan myös nimillä "feral dog of santo domingo" ja "santo domingo greyhound".


title: Hispaniolankoira

text: Sekä Buffon 1700-luvulla että Charles Hamilton Smith vuonna 1840 kuvailivat hispaniolankoiraa. Se on lyhytkarvainen alkukantainen koira, joka muistuttaa vinttikoiraa. Sillä on hurja olemus, litteä pitkä pää, ohut kuono ja laiha runko. Sen raajat ovat pitkät, rintakehä syvä ja korvat puolipystyt ja pienet. Sen väritys on vaalean tuhkansininen ja säkäkorkeus 71 cm. Kotieläinten kerrottiin pelkäävän sen vaikuttavaa olemusta.


title: Hispaniolankoira

text: Osa rodun kannasta otettiin kiinni ja opetettiin jäljittämään vankikarkureita. Villin taustansa takia niitä ei voitu estää hyökkäämästä löydettyjen ihmisten kimppuun, minkä vuoksi niitä pelättiin suuresti.


title: Hispaniolankoira

text: Hispaniolankoira on kotoisin Hispaniolan saarelta (joissain kielissä tunnetaan myös nimellä "Santo Domingon saari"). Sen esi-isiä olivat espanjalaisten löytöretkeilijöiden mukana tulleet koirat, joista osa villiintyi 1500-luvulla ja sopeutui vähitellen paikallisiin oloihin. Koska ne hyökkäilivät karjan kimppuun, maanviljelijät tappoivat niitä ja 1900-luvulla rotu alkoi harvinaistua huomattavasti. Osa heistä kuitenkin otti pentuja myös tilojensa vahtikoiriksi. Muutama kotimaansa syrjäisillä alueilla sinnitellyt yksilö tai maanviljelijöiden vahtikoirien jälkeläinen saattaa yhä olla elossa, mutta on myös mahdollista että rotu on kuollut sukupuuttoon.


title: Emetullah Rabia Gülnûş Sultan

text: Emetullah Rabia Gülnûş Sultan (1642 – 6. marraskuuta 1715) oli Osmanien valtakunnan sulttaani Mehmed IV:n puoliso sekä sulttaanien Mustafa II ja Ahmed III äiti, Valide Sultan.


title: Emetullah Rabia Gülnûş Sultan

text: Hän syntyi Kreetalla 1642 kreikkalaisen papin perheeseen nimellä Evmania Voria. Saari kuului tuolloin Venetsialle, jonka kanssa sotineet osmanit hyökkäsivät sinne vallaten Rethymnonin 1645. Pieni Gülnûş Emetullah kuljetettiin Istanbuliin. Hänestä tuli vartuttuaan yksi Topkapin palatsin haaremin naisista ja sulttaani Ibrahim I:n pojan Mehmed IV:n lempijalkavaimo. Mehmed kiintyi Gülnûş Emetullahiin ja otti hänet vaimokseen. Hän synnytti Mustafa II:n 1664, jolloin hän sai sulttaanin äitiä tarkoittavan arvonimen Valide sultan. Nuorempi poika Ahmed III syntyi 1673.


title: Emetullah Rabia Gülnûş Sultan

text: Gülnûş Emetullahilla sanotaan olleen vaikutusvaltaa poikiinsa, erityisesti vuodesta 1703 hallinneeseen Ahmediin. Vuonna 1710 Gülnûş Emetullah oli mukana poliittisessa leirissä, joka kannatti ryhtymistä sotaan Venäjää vastaan maahan paenneen Ruotsin kuningas Kaarle XII:n eduksi, ks. Venäjän-Turkin sota 1710-1711.


title: Emetullah Rabia Gülnûş Sultan

text: Ahmed III rakennutti Istanbulissa olevan moskeijan Yeni Valide Camiin äitinsä muistolle. Gülnûş Emetullahin hauta sijaitsee moskeijan yhteydessä.


title: Lill-Babs

text: Barbro Margareta ”Lill-Babs” Svensson; 9. maaliskuuta 1938 Järvsö [nyk. Ljusdalin kunta] – 3. huhtikuuta 2018 Tukholma) oli ruotsalainen laulaja ja näyttelijä. Hän edusti Ruotsia Eurovision laulukilpailussa 1961, sai kaksi pistettä ja sijoittui 14:nneksi.


title: Lill-Babs

text: Lill-Babs levytti uransa alkupuolella 78-kierroksen levyjä eli savikiekkoja kahdeksan kappaletta, niiden jälkeen noin sata singleä ja 20 LP-levyä. Lisäksi hän levytti Saksan markkinoita varten vielä yhteensä 25 muuta levyä.


title: Lill-Babs

text: Lill-Babs esiintyi myös noin 15 elokuvassa ensin 1960-luvulla ja sitten 1980-luvun lopulta alkaen.


title: Lill-Babs

text: Lill-Babs oli naimisissa laulaja Lasse Berghagenin kanssa vuosina 1965–1968 ja norjalaisen jalkapailloilija Kjell Kaspersenin kanssa 1969–1973.


title: Lill-Babs

text: Lill-Babs seurusteli vuodesta 1998 lähtien itseään 22 vuotta nuoremman Peter Gardermurin kanssa. Lill-Babs tuli ensimmäisen kerran äidiksi 16-vuotiaana, ja hänen ollessaan 57-vuotias syntyi ensimmäinen lapsenlapsenlapsi.


title: Sagrada Famílian metroasema

text: Sagrada Família on Barcelonan metron linjojen 2 ja 5 asema. Se on nimetty Antoni Gaudín suunnitteleman Sagrada Famílian kirkon mukaan. Aseman kaikki sisäänkäynnit sijaitsevat tämän ehkä kaupungin tunnetuimman nähtävyyden ympärillä, joten aseman käyttäjien joukossa on myös runsaasti turisteja. Asema otettiin käyttöön alun perin vuonna 1970 linjan 5 asemana. Linjan 2 osuus avattiin huomattavasti myöhemmin, vuonna 1995.


title: Singaleesinkoira

text: Singaleesinkoira on srilankalainen koirarotu. Nimensä se on saanut singaleeseistä. FCI ei ole antanut sille virallista hyväksyntää, mutta Sri Lankan kennelklubi on hyväksynyt sen omaksi rodukseen.


title: Singaleesinkoira

text: Rotu muistuttaa kovasti dingoa, uudenguineanvillikoiraa ja kadarinkoiraa.


title: Singaleesinkoira

text: Singaleesinkoira on rakastettava, valpas, kuuliainen ja vahtiviettinen. Oikein koulutettuna siitä saa hyvän lemmikin, joka palvoo omistajaansa ja sillä on myös erittäin hyvä hajuaisti.


title: Singaleesinkoira

text: Sri Lankasta on löytynyt yli 11000 vuotta vanhoja koirafossiileja. 4500 eaa. Nilgalan luolasta ja Bellanbandi Palassasta löydettyjen luurankojen perusteella voidaan olettaa, että Balangodan ihmiset olisivat käyttäneet kesykoiria riistanajoon. Saaren kivikautisten alkuperäisihmisten yakkojen mainitaan jo 500-luvulta eaa. peräisin olevassa aikakirjassa omistaneen koiria. Heidän jälkeläisensä veddat käyttivät singaleesinkoiraa metsästykseen ja sitä pidettiin niin suuressa arvossa että niitä annettiin naisten avioituessa heidän puolisoilleen. Myös nykyisten singaleesien esi-isien sanottiin 400-luvulla eaa. saarelle saapuessaan kohdanneen haukkuvia koiria. Täten nykyisellä villiintyneellä singaleesinkoiralla on takanaan pitkä historia ja sitä voidaan pitää hyvin vanhana rotuna. Sen jopa uskotaan olevan muinainen linkki uudenguineanvillikoiran, basenjin ja dingon välillä.


title: Avokela

text: Avokela on kalastuskela, jota käytetään virkistyskalastuksessa. Avokela pidetään yleensä heitto-onkivavan alapuolella päinvastoin kuin umpikela ja hyrräkela, joita pidetään yleensä vavan päällä.


title: Avokela

text: Avokelojen keskeisiin ominaisuuksiin kuuluu välityssuhde, joka voi vaihdella esimerkiksi 3,8:1:stä 6,1:1:een. Mitä suurempi välityssuhde on, sitä useamman kierroksen kelan roottori pyörii yhden kammen kierroksen aikana. Pienempi välityssuhde tuottaa hitaamman kelaamisen ja suuremman vääntömomentin.


title: Avokela

text: Siimakapasiteetti ilmoitetaan siiman paksuuden tai vetolujuuden suhteen siiman pituutena.


title: Avokela

text: Muita avokeloihin ja myös muihin keloihin liitettäviä ominaisuuksia ovat kuulalaakereiden määrä, joka vaihtelee eri kelamallien välillä.


title: Avokela

text: Materiaaleista markkinoinnissa arvostetaan metallia enemmän kuin muovikomposiitteja.


title: Avokela

text: Avokelaa käytettäessä vieheen tai muun syötin heitto tapahtuu siten, että avokelan sanka on avattu ja siimaa pidetään sormen alla kunnes siima vapautetaan vapaa heilautettaessa sormen alta siten, että se purkautuu vapaasti vieheen perässä eteenpäin. Avokela on yleisin kalastuskela. Aikaisemmin umpikelat olivat yleisimpiä.


title: Avokela

text: Avokelamalleista on olemassa siimajarrun osalta kahta tyyppiä. Yleisimmässä ratkaisussa, etujarrullisessa avokelassa, säätö tapahtuu puolan päältä, kelan etuosasta, kun taas harvinaisemmassa mallissa, takajarrullisessa avokelassa, kelan takaa kierrettävästä nupista. Jälkimmäistä tapaa käytetään mm. Shimano Nexavessa, Shimano Seido 1000RA:ssa, 2500RA:ssa, 4000RA:ssa Shimano Solstacessa ja Shimano Spirexissä, Shimano Super 2500GT:ssä,Shimano Twinpower XT 2500RB:ssa ja 4000RB:ssä sekä joissain Abu Carcia Cardinal-avokeloissa.


title: Avokela

text: Tunnettuja avokelavalmistajia ovat muun muassa:


title: Intianpaariakoira

text: Intianpaariakoira ("pariah dog") on intialainen koirarotu. Nimitys "pariah" eli sananmukaisesti "rumpali" tulee sen kotimaan kastijärjestelmän alimman luokan nimestä, mikä on varsin kuvaava: sitä pidetään yleisesti hylkiönä. Muita nimityksiä ovat "pye-dog", "pi-dog" ja "pie-dog", jotka kaikki tarkoittavat ulkopuolista.


title: Intianpaariakoira

text: Intianpaariakoira on keskikokoinen, lyhytkarvainen alkukantainen koira. Rakenteeltaan se on neliömäinen tai hieman suorakaiteen muotoinen. Se muistuttaa huomattavasti dingoa eikä villiintymisestään huolimatta kovinkaan paljoa sutta. Oletettavasti myös sudesta erkaantuneiden koirien varhaisin tuhansien vuosien takainen prototyyppi oli lyhytkarvainen, pieni ja kuumuuteen sopeutunut eläin.


title: Intianpaariakoira

text: Pää on kiilanmuotoinen, kuono suippo ja purenta leikkaava. Niska on jalopiirteinen. Tummanruskeat silmät ovat mantelinmuotoiset ja pystyt korvat teräväkärkiset ja matalalle asettuneet. Eturaajat ovat suorat ja takaraajat vain aavistuksen kulmautuneet. Häntä kiertyy selän ylle. Urosten säkäkorkeus on 51-64 cm ja paino 20-30 kg, nartuilla vastaavat mitat ovat 46-58 cm ja 15-25 kg.


title: Intianpaariakoira

text: Hyväksytyt värit ovat:


title: Intianpaariakoira

text: Virheellisiksi luokitellut värit:


title: Intianpaariakoira

text: Tyypillisiä luonteenpiirteitä ovat mm. älykkyys, valppaus, aktiivisuus, epäluuloisuus, reviiritietoisuus ja varautuneisuus vieraita kohtaan. Se oppii nopeasti ja on helppo kouluttaa, mutta koulutus vaatii virikkeitä ja vaihtelua, sillä se kyllästyy nopeasti toistoihin. Sillä on voimakas vartiointi- ja puolustusvietti perhettään kohtaan ja se vaatii ehdotonta sosiaalistamista pennusta pitäen. Se tulee hyvin toimeen oman perheen lasten kanssa. Sen tapa vartioida on ilmoittaa pihaa lähestyvistä tulokkaista, mikä tekee siitä haukkuherkän sillä se reagoi usein pienimmästäkin epäilyksestä. Jotkut tunnusomaiset piirteet ovat samoja kuin dingolla, basenjilla ja muilla vastaavilla roduilla: sillä on esimerkiksi juoksuaika vain kerran vuodessa, heinä-lokakuun välisenä aikana. Pennut syntyvät normaalisti loka-joulukuun välillä.


title: Intianpaariakoira

text: Rotua muistuttavia koiria tavataan kaikkialla Lähi-idän, Etelä-Aasian ja Pohjois-Afrikan alueella, joissa ne tunnetaan eri nimillä maasta riippuen. Nepalissa paariakoiria juhlitaan kerran vuodessa, jolloin hurskaat ihmiset keräävät niitä kaduilta, harjaavat, kylvettävät, seppelöivät ja ruokkivat ne ruhtinaallisesti, sekä maalaavat niiden otsaan punaisen tikamerkin.


title: Intianpaariakoira

text: Intianpaariakoira vaatii paljon liikuntaa ja toimintaa, ja sen tulisi saada hyvin pitkiä ulkoilulenkkejä useita kertoja päivässä. Yleisesti ottaen muut hoitotoimenpiteet ovat helppoja, varsinkin tropiikin ilmastossa elävien yksilöiden kohdalla: turkki vaatii harjausta vain aniharvoin ja ruokinta on taloudellista sillä koira syö melko vähän. Monien muiden vanhojen aasialaisten rotujen, kuten shiban tai akitan tapaan se on luonnostaan siisti: se paitsi pitää itsensä puhtaana, se ei myöskään haise lähes ollenkaan.


title: Intianpaariakoira

text: Rotu on tyypillisenä luonnollisesti jalostuneena maatiaisrotuna erittäin terve ja pitkäikäinen, koska vain vahvimmat ja terveimmät yksilöt pääsivät jatkamaan sukua. Keskimääräinen elinikä on yli 15 vuotta.


title: Marius Trygg

text: Marius Trygg (s. 1. kesäkuuta 1976 Oslo, Norja) on norjalainen jääkiekkoilija, pelipaikaltaan hyökkääjä. Trygg edustaa kotimaansa pääsarjan Norjan Elitserienin Stavanger Oilersia. Hän on edustanut urallaan myös Ruotsin Elitserienin Färjestads BK:ta jossa voitti Ruotsin mestaruuden vuonna 2002. Mariuksen kaksoisveli Mats Trygg on myös jääkiekkoilija joka edustaa Ruotsin Elitserien HV71:ää. Marius on edustanut Norjaa maailmanmestaruuskilpailuissa yhdeksän kertaa.


title: Tore Vikingstad

text: Tore Vikingstad (s. 8. lokakuuta 1975 Trondheim, Norja) on norjalainen ammattilaisjääkiekkoilija, joka edustaa Norjan GET-liigan Stavanger Oilersia. Vikingstad voitti Saksan DEL-liigan pistepörssin kaudella 2005–2006 ja valittiin sarjan parhaaksi pelaajaksi ja parhaaksi keskushyökkääjäksi. Samalla kaudella hänet valittiin myös Norjan vuoden jääkiekkoilijaksi.


title: Tore Vikingstad

text: St. Louis Blues varasi Vikingstadin kuudennella kierroksella varausvuorolla 180.


title: Tore Vikingstad

text: Vikingstad on edustanut Norjan jääkiekkomaajoukkuetta MM-tasolla kahdeksan kertaa.


title: Stănilești

text: Stănilești on noin 5 800 asukkaan kunta Romaniassa. Se kuuluu Vasluin piirikuntaan. Kuntaan kuuluvat Stănileștin kylän lisäksi kylät Bogdana-Voloseni, Budu Cantemir, Chersăcosu, Gura Văii, Pogănești ja Săratu.


title: Stănilești

text: Kylän alueella käytiin Prutin taistelu osana Venäjän–Turkin sotaa 1710–1711.


title: Corpse dog

text: Corpse dog oli tiibetiläinen koirarotu. Nimitys juontaa juurensa siitä että Tiibetin ollessa vielä itsenäinen kuolleiden ihmisten ruumiit vietiin kummuille koirien syötäväksi, ja siellä jopa uskottiin sielun pääsevän nopeasti taivaaseen mikäli ne tekivät jäännöksistä nopeasti selvää.


title: Corpse dog

text: Corpse dogin pitkä häntä oli joko selän yli kiertynyt tai ylhäällä kannettu. Rodusta oli olemassa kaksi eri muunnosta: musta oli rakenteeltaan rotevampi ja sillä oli pyöreämmät korvat, kun taas vaalealla oli teräväkärkiset korvat.


title: Corpse dog

text: Rodun käytöksessä oli paljon susimaisia piirteitä, ja toisinaan se metsästi laumoissa paikallista eläimistöä.


title: Corpse dog

text: Corpse dog oli tiibetinmastiffin äärimmäisen pieni jälkeläinen, joka oli kooltaan vain irlanninterrierin luokkaa. Se etsi villiintyneenä ruokaa maatilojen liepeiltä. Koska sitä oli vaikeasti saatavilla, se oppi pian syömään kuolleita ihmisiä. Usein se olikin kuvattu thangkoissa, uskonnollisissa seinäkoristeissa repimässä ruumiita tai luita.


title: Abu Garcia

text: Abu Garcia on ruotsalainen virkityskalastusvälinevalmistaja. Yhtiön nimi oli AB Urfabriken, sittemmin ABU Svängsta ja lopuksi Abu Garcia. Yritys valmistaa nykyään kalastusvälineitä virkistyskalastukseen.


title: Abu Garcia

text: Abumatic on 1957 Ruotsissa myyntiin tullut umpikelatyyppi, jonka ensimmäiset myyntiesitteet jaettiin Abu Viking-nimisinä. Koska nimi "Viking", suomeksi Viikinki, oli varattu, nimettiin umpikelasarja Abumaticiksi. Umpikelassa oli muovinen musta runko ja värillinen alumiinikoppa.


title: Abu Garcia

text: Abumatic-kelojen valtamistaminen lopetettiin runsaaksi 20 vuodeksi, mutta 2009 tehtiin uusia Abumatic-keloja, mm. punaista Abumatic 170:ää muistuttava Abumatic 170i.Ennen Ruotsissa valmistetut Abun uistimet siirrettiin valmistettaviksi Kaukoitään vuonna 1981, jolloin ne muuttuivat massatuotteiksi.Toby on vanha lusikkauistinsarja, jota on edelleen saatavissa ainakin 7-, 10-, 18-, 20-, 28-grammaisina. Lusikkauistin on äärimmäisen loivasti s:n muotoinen ja siinä ovat myös erittäin pienet kaksi ulkonemaa, jotka kuvaavat kalan takakylkieviä. Väreihin kuuluvat ainakin hopeanvärinen, kuparinvärinen, musta neljällä kuparinvärisellä poikittaisella juovalla, mustahopeinen silmänkuvalla, sinihopeinen punaisilla täplillä ja silmänkuvalla, viherhopeinen punaisilla täplillä ja silmänkuvalla, mustanhopeinen silmänkuvalla ja punaisilla täplillä, valkea silmänkuvalla, sinihopeinen, mustaoranssi, sinikuparinvärinen selkäpuolen mustilla juovilla (makrilliväritys).


title: Abu Garcia

text: Mainio uistin esimerkiksi hauelleVanha, 1950-luvulla patentoitu vaappumalli, jossa on säädettävä uintilevy


title: Telomian

text: Telomian on malesialainen koirarotu. Se tunnetaan myös nimellä "telemonian". FCI ei ole hyväksynyt sitä, mutta muun muassa Continental Kennel Club on.


title: Telomian

text: Telomian on pienikokoinen lyhtykarvainen koira, joka muistuttaa hyvin paljon basenjia. Sillä on pitkä selkä ja sininen kieli. Hyväksyttyjä värejä ovat kaikki soopelin sävyt, jossa voi esiintyä myös pilkkuja tai valkoisia merkkejä. Musta maski on mahdollinen.


title: Telomian

text: Rotu on energinen ja älykäs ja sillä on erikoinen ulvova ääni. Koska paikallisheimot elävät puutikkaiden päässä olevissa mökeissä, sille on kehittynyt erinomainen kiipeilykyky. Kuten kahdella muullakin alkukantaisella koiralla, uudenguineanvillikoiralla ja basenjilla, myös sillä on juoksut vain kerran vuodessa.


title: Telomian

text: Telomian on kotoisin Telom-joelta syrjäisiltä heimoalueilta. Se on hyvin vanha villikoira, joka on uudenguineanvillikoiran ja dingon lähisukulainen. Se on niin sanottu puuttuva linkki dingon ja basenjin välillä. Se saa heimon tarjoaman ruuan vastineeksi tuhota mökeistä löytyvät eläimet käärmeitä ja rottia myöten. Tästä huolimatta sillä on ilmiömäinen selviytymiskyky ja se pystyy yleensä hankkimaan ruokansa luonnostakin, metsien lisäksi jopa purosta kaloja nappaamalla.


title: Telomian

text: Vuonna 1963 Yhdysvaltoihin vietiin kaksi ensimmäistä rodun edustajaa, ja koska niiden jalostus onnistui vuonna 1970 maahan perustettiin "Telomian Dog Club". Vuonna 1973 Amerikkaan tuotiin seuraavat kaksi yksilöä. Vaikka täten oli tarkoitus saada laajennettua geenipoolia, nykyisin kaikki länsimaiset yksilöt polveutuvat näistä neljästä kantakoirasta.


title: Mads Hansen

text: Mads Hansen (s. 16. syyskuuta 1978 Oslo, Norja) on norjalainen entinen jääkiekkoilija, pelipaikaltaan keskushyökkääjä. Hän oli pelityyliltään kahden suunnan sentteri. Hansen pelasi urallaan kymmenen kautta kotimaansa pääsarjassa ja voitti kaksi Norjan-mestaruutta. Hän pelasi myös yhdeksän kautta Ruotsissa voittaen mestaruuden Brynäs IF:ssä vuonna 2012. Hansen pelasi myös kahdet olympiakisat ja 14 MM-kilpailut.


title: Mads Hansen

text: Hansenin kasvattajaseura oli Manglerud Star, jossa hän teki pääsarjadebyyttinsä kaudella 1996–1997. Tulokaskausi toi Hansenille 33 runkosarjaottelussa tehot 4+1=5. Kolmen Manglerudissa vietetyn vuoden jälkeen hän siirtyi kaudeksi 1999–2000 Storhamar Dragonsin riveihin. Hansen voitti keväällä 2000 Norjan-mestaruuden. Hän pelasi myös Dragonsissa kolme kautta, joiden jälkeen Hansen pelasi kauden 2002–2003 Vålerenga IF:ssä, jonka kolmanneksi paras pistemies hän oli Vegard Barlien kanssa tehoilla 13+21=34. Hansen voitti siellä Norjan-mestaruuden keväällä 2003.


title: Mads Hansen

text: Vuodet 2003–2005 Hansen pelasi Ruotsin toiseksi korkeimmalla sarjatasolla Allsvenskanissa. Kauden 2003–2004 hän pelasi Hammarby IF:ssä, jonka kolmanneksi paras pistemies Hansen oli Christian Lechtalerin kanssa tehoilla 12+16=28. Kauden 2004–2005 hän pelasi IK Oskarshamnin riveissä. Hansen oli molempien Allsvenskan-kausien päätteeksi viemässä joukkuettaan Elitserienin karsintoihin jääden kuitenkin ilman sarjanousua. Hän palasi kaudeksi 2005–2006 kotimaahansa Storhamar Dragonsin riveihin ja teki Norjan pääsarjan yhden kauden piste-ennätyksensä tehoilla 20+46=66. Hansen voitti koko GET-ligaenin syöttöpörssin ja sijoittui pistepörssissä toiseksi Patrick Yetmanin jälkeen.


title: Mads Hansen

text: Kaudeksi 2006–2007 Hansen siirtyi Elitserien-joukkue Brynäs IF:ään. Seuraavalla kaudella 2007–2008 hänestä tuli joukkueen varakapteeni ja hän hoiti virkaa kevääseen 2011 saakka. Hansen teki Elitserienin yhden kauden piste-ennätyksensä kaudella 2008–2009 tehoilla 14+8=22, jolloin hän teki myös yhden kauden maaliennätyksensä ja oli Brynäsin toiseksi paras maalintekijä Daniel Widingin jälkeen. Maaliskuussa 2009 Hansen teki kolmivuotisen jatkosopimuksen Brynäsin kanssa. Helmikuussa 2012 hän jatkoi sitä vuodella. Hansen voitti kauden 2011–2012 päätteeksi Ruotsin-mestaruuden.


title: Mads Hansen

text: Seitsemän Brynäsissä vietetyn vuoden jälkeen Hansen palasi kolmivuotisella sopimuksella kotimaahansa Storhamar Dragonsin riveihin kaudeksi 2013–2014. Kaudella 2014–2015 hän nousi joukkueen kapteeniksi ja johdatti Storhamarin kauden päätteeksi hopeaan.Kesäkuussa 2015 Hansenin tiedotettiin lopettaneen pelaajauransa.